text:
जे. आर. आर. टोल्कियन
जे. आर. आर. टोल्कियन
जॉन रोनल्ड राउल टोल्किन (John Ronald Reuel Tolkien, जनवरी ३, १८८२—सितम्बर २, १९७३) अंग्रेज़ी भाषा के एक प्रसिद्ध लेखक और कहानीकार छतीन। जे. आर. आर. टोल्कियन एक रोमन कैथोलोक ब्रिटिश छतीन। उनकर सबसे प्रसिद्ध कार्य उनकर उपन्यास समूह अछि, जेमे द हॉबिट (The Hobbit), द लॉर्ड ऑफ़ द रिंग्स (The Lord of the Rings) और द सिल्मैरिलॉन (The Silmarillon) शामिल अछि। हॉलिवुड के सबसे प्रसिद्ध फ़िल्म मेंसे एक फ़िल्मी शृंखला द लॉर्ड ऑफ़ द रिंग्स जे. आर. आर. टोल्कियन के उपन्यासके फ़िल्मांकन अछि।


c: text/html

text:
दलजीत सिंह चौधरी कहलनि कि एहि मामला क' गम्भीरता सँ लैत ताजमहल केर सुरक्षा बढाओल गेल अछि। ताजमहल परिसर आओर ओहिक ईद - गिर्द सघन तलाशी अभियान चलाओल जे रहल अछि। ई घटना सालाना आयोजित होमै बला ताज महोत्सव केर आयोजन से एक दिन पहिने भेल अछि।
स्थानीय मीडिया सभक अनुसार आईएस के एक हिमायती मीडिया ग्रुप एक छवि प्रकाशित कएलनि अछि, जाहिसँ जाहिर होयत अछि कि ताजमहल एहि आतंकवादी संगठन केर अगिला निशाना भ' सकैत अछि। ई छवि उत्तर प्रदेश केर राजधानी लखनउ मे आईएस सँ प्रेरित आतंकवादी सैफुल्ला के पुलिस व एटीएस केर संग मुठभेड़ मे मारल गेलाक करीब एक सप्ताह बाद जारी कायल गेल अछि।
छवि में ताजमहल पर क्रास केर निशान अछि आओर ओहिपर पर न्यू टारगेट लिखल अछि। संगहि एक वैन बनल अछि जाहिपर अंग्रेजी मे आगरा इस्तिशादी : आगरा शहादत चाहे बला : लिखल अछि। ऐहिक अलावा एक बम केर छवि सेहो बनल अछि, जहिसे ई आत्मघाती बम हमला करबाक धमकी नजैर आएब रहल अछि। सैफुल्ला मुठभेड़ काण्ड व हुनकर कैको संगी सभक गिरफ्तारी के बाद कहल गेल छलकि ओ सभ इंटरनेट पर उपलब्ध आईएस केर सामग्री पढिके ओहिसे प्रेरित भ' गेल छैथ।

robotstxt: allowed

filter: keep


text:
विद्यानन्द बेदर्दी, २१ अक्टूबर २०१९ । मैथिली जिन्दाबाद!!
मैथिली सङ्गीत आकासमे नव ताराक उदय ई पहिल गीतसँ
“चान सन रूप ई देखि देखि,
मिलैय अइ जिनगीमे आराम
अप्पन दिलके डायरीमे
लहूक कलमसँ,
लिखि देलौँ अहीँकेर नाम
सङ्ग छोड़ब नइ
कहैछी कसमसँ,
मिलि सजेबै हम सपनाके गाम ”
सिरहा, मिर्चैया आर हाल विराटनगर, मोरङ्ग रहनिहार (जिनक कर्णप्रिय स्वरमे बहुतरास नेपाली भाषाके गीत रेकर्ड भऽ चहुंओर लोकप्रियता हासिल कऽ लेने अछि) – हुनका द्वारा पहिल मैथिली गीति सनेश ‘दिलके डायरीमे’ केर सङ्ग गायक नितिन गजुरेलक आगमन भेल अछि।
नितिन गजुरेलक स्वर आ संगीत कम्पोजिसन, भूपेन्द्र राय माझीक संगीत एरेन्जमेन्ट आ विद्यानन्द बेदर्दीक शब्दमे ‘दिलके डायरीमे’ काल्हि राति कातिक ०२ गते केँ मैथिलीक सर्वप्रिय कार्यक्रम धीरेन्द्र प्रेमर्षि आ रूपा झाद्वारा संचालित ‘हेल्लो मिथिला’ सँ कान्तिपुर रेडियो (एफएम) पर release कएल गेल।
नितिन कहैत छथि जे “हमर खूनमे जन्मेसँ मिथिला-मैथिली प्रति प्रेम अछि। हम जन्मलौँ, खेलेलौँ-धुपेलौँ मैथिलीए भाषी सब सङ्ग। हमर नेपाली टॅनसँ नीक मैथिलीए अबैछै जेना अपनाकेँ बुझाइय’। हम मैथिली भाषाक सङ्गीतमे सृजनात्मक कार्य करऽ चाहैत छी। ई हमर पहिल प्रयास छी, बहुतरास बातक त्रुटि भऽ सकैत अछि, सुझाव सल्लाह देब अगामी यात्रा लेल आओर नीक करबाक पूर्णत: साधना करब आ आब निरन्तर मैथिली गीत सब निकालैत रहब।”
एहि गीतके एकटा Video Album मे संग्रहित केला बाद आधिकारिक Youtube Channel पर रखबाक तैयारी भऽ रहल अछि सेहो जानकारी हिनकेसँ आएल अछि। आओ स्वागत करी, जय मैथिली!!


text:
नवका- पुरनका लेख सर्च करु...
स्वरोजगार के लेल ऋण
दरभंगा प्रशासन के ओर जिला केर 260 टा विकलांग के स्वरोजगार के अवसर प्रदान कएल जाएत. एहि के लेल एकटा विशेष कार्यक्रम बनाएल गेल अछि. उप विकास आयुक्त केर अनुसार दरभंगा... केवटी... बहादुरपुर... बहेड़ी... जाले आओर सिंघवाड़ा प्रखंड सं 20-20 आओर हायाघाट... हनुमाननगर... मनीगाछी आओर ताराडीह सं 10-10 विकलांग के चयन कएल जाएत. एहिना बेनीपुर आओर अलीनगर सं 10-10 जखन कि बिरौल सं 20 आओर गौराबौराम... घनश्यामपुर... किरतपुर... कुशेश्वरस्थान पूर्वी आओर पश्चिमी सं 10-10 विकलांग के चुनल जाएत. प्रखंड स्तर पर विकलांग के चयन केर संग प्रखंड अधिकारी आओर बैंक के ऋण देबय के लक्ष्य सेहो तय करि देल गेल अछि. प्रशासन के कोशिश विकलांग सभ के बैंक के मार्फत सं स्वरोजगार के अवसर देल जाए... जाहि सं ओ आत्मनिर्भर बनि सकथि.
सदस्यता लें टिप्पणियाँ भेजें (Atom)


text:
एमाले कैलालीसे ११ पालिकामे उम्मेदवार टुंगो, उम्मेदवारी काल्ह
पहुरा समाचारदाता
धनगढी, ११ वैशाख । आसन्न स्थानीय निर्वाचनके लाग नेकपा एमाले कैलाली ११ ठो स्थानीय तहके उम्मेदवारके टुंगो लगैले बा ।
केन्द्रीय सचिवालय बैठकसे धनगढी उपमहानगरपालिकाके मेयर ओ उपमेयरसहित ११ ठो स्थानीय तहके उम्मेदवारके टुंगो लगैले बा । कलेसे मनोनयन दर्ता भर बैशाख १२ गते कैना जनैले बा । एमालेसे धनगढी उपमहानगरपालिकाके मेयरमे रणबहादुर चन्द ओ उपमेयरमे कन्दकला रानाथारुहे उम्मेदवार बनैना भर आघे करसेकल रहे । एमाले प्रदेश कमिटीके सचिव धर्मराज पाठक जिल्ला कमिटीसे पठाइल आकांक्षीके सूचीके आधारमे उम्मेदवार चयन करल जानकारी डेलै ।
उहाँक अनुसार टीकापुर नगरपालिकाके मेयरमे श्याम खत्री ओ उपमेयरमे अनुपा केसी, लम्कीचुुहा नगरपालिकाके मेयरमे महादेव बजगाईं ओ उपमेयरमे जुना चौधरी, घोडाघोडी नगरपालिकाके मेयरमे ममताप्रसाद चौधरी ओ उपमेयरमे करुणा बम बटाला, गौरीगंगा नगरपालिकाके मेयरमे पदम सिंगाल ओ उपमेयरमे शान्ति सिंह, गोदावरी नगरपालिकाके मेयरमे गोकर्ण भट्ट ओ उपमेयरमे शारदा रोकाया तथा भजनी नगरपालिकाके मेयरमे हर्क बुुढा ओ तुलसी चौधरी उम्मेदवार बन्ना हुइल बटै ।
जानकी गाउँपालिकाके अध्यक्षमे टेकबहादुर बम ओ उपाध्यक्ष गीता चौधरी, जोशीपुर गाउँपालिकाके अध्यक्षमे केशरबहादुर डंगौरा ओ उपाध्यक्षमे रमादेवी भुल, कैलारी गाउँपालिकाके अध्यक्षमे झुमा चौधरी ओ उपाध्यक्षमे जालुुराम चौधरी तथा बर्दगोरिया गाउँपालिकाके अध्यक्षमे कर्ण कुँवर ओ ईन्दुु चौधरी सर्वसम्मत उम्मेदवार बनल पाठक बटैलै । मोहन्याल ओ चुरे गाउँपालिकाके उम्मेदवारके भर टुंगो लागे नइसेकल हो ।


text: कपूरथला। पंजाब मे बिहार निवासी मजदूर कए एक बेर फेर निशाना बनाउल गेल। एहि बेर निशाना पर छल कपूरथला रेलवे स्टेशन क लग मे झुग्गी बस्ती मे रहै वाला गरीब मजदूर। 30-35 क करीब हमलावर हिनकर बस्ती पर कहर बनि कए टूटल। हथियारबंद हमलावर झुग्गीवासी कए जम कए पिटाई केलक आ चलि गेल। एहि दौरान पुलिस तमाशबीन बनल रहल। अचानक भेल इ हमला स लोक क बीच कोहराम मच गेल। जान बचेबा लेल लोक झुग्गी छोड़ कए बाहर भागै लागल। एहि घटना कए सूचना कोनो दुकानदार पुलिस कंट्रोल रूम कए देलक। एहि घटना मे घायल भेल लोक मे विजय, ओकर पत्नी कांति, आठ वर्षीय बच्ची अनीता, बुजुर्ग सूरदास, बोहर पासवान, ओकर पत्नी लीला देवी क अलावा सुखदेव, रणजीत आ प्रेम आदि शामिल अछि। इ सब टा लोक बिहार क समस्तीपुर, बेगूसराय आ पूर्णिया जिला क रहै वाला अछि।


text:
– विवेकी झा।
युवा पीढ़ी अगर जागत,
तखने दहेज समाज सँ भागत ।।
हे युवा समाज सुतल छी कतेक कनि जगियौ
हे युवा समाज सुतल छी कतेक कनि जगियौ ,
मचल दहेजक हाहाकार अइछ ,
फैलल जे ई अन्धकार अइछ,
समाज के आहाँ आब सुधारीयौ ,
कनि जगियौ।
बेटी के बाप हतास बैसल,
केहन ई पैसाक भूख बढ़ल ,
बढैत उम्र देख माँ के आँचल भिजल,
निर्मोही समाजक , अहियो पर ताना परल ,
हे युवा पीढ़ी सुतल छी कतेक कनि जगियौ।
केहन ई दहेजक महामारी अइछ,
समाज में फैलल ई बीमारी अइछ,
बेटीक बाप लाचार बनल ,
धिया हमर कतौ आइग में जरल ,
कतौ ओ सूली पर अइछ चढ़ल ,
हर तरफ मचेने तबाही अइछ,
अज्ञानी के गलती के सुधारीयौ ,
बापक बोझ कनि कम करियौ,
हे युवा पीढ़ी आब आहाँ जगियौ
आशाक दीप कनि जलबियौ
कनि जगियौ
हे युवा सब सुतल छी कतेक कनि जगियौ।
दहेजक बैढ़ केहन समाज में आयल अइछ ,
लालचक बाँध मनुष्यक तोरने जायत अइछ ,
बनल मजबुर लालच सँ अतेक मनुष्य केना ,
अशुर बनल समाज में अकरैत केना,
जन्मल अइछ जखन ओहो कोनो बेटीये सँ ,
तखन अनकर बेटी पर बनल अतेक क्रुर केना
हे युवा आव अपन समाज सुधारीयौ
कनि जगियौ
हे युवा सुतल छी कतेक कनि जगियौ।
हे युवा ,
नै करू विवाह दहेज ल के कोनो ,
जँ मागैत बाबू त करू बिरोध कोनो ,
छी पढ़ल लिखल या अगुठा छापे कीया ने ,
रहब सर उठा के बिना दहेजक किया ने,
जखन कहबै नय लेलौ दहेज हुनका सँ ,
घुरि तकतै लोग जखन सर झुका के,
अकैर के सीना तैन चलबै आहाँ कीया ने ।
हे युवा सुतल छी कतेक कनि जगियौ।
हे बाबू अहि आब ठानू,
समाज नै सुधरै बाला अइछ
बात हमर अही आब मानू
जे मगैत दहेज आहाँ सँ,
देखा दियौन ठेगा दुनु ,
राखू अहू अपन बेटा समहैर के ,
राखी हमहू अपन धिया आहाँ सँ बचा के ,
नय करब मोल भाव, नय करब धियाक बिबाह ।
कम सँ कम बेटी त बचत लोभीक अत्याचार सँ ।
आहाँ कीया हुनका सँ भिख मागैत छी ,
कीया हमर बाप होय चलते सब किछु सहै छी ,
आहाके बेटी लयौ के नय बदलैया ,
कखन की माँगी लेत से मन तरपैया ,
इज्जत अपन हाथ लेने , आहाँ हाँ में हाँ कीया भरै छी ,
सब किछु देला के बादो ओ आब आहाके प्राण मगैया ।


text:
पटना स समदिया अनन्त क खास रिपोर्ट
पटना। तसवीर सब किछु कहि दैत अछि। बीपीएससी घोटाला स जुड़ल लोक लग केतबा संपत्ति अछि, इ पता करब त संबंधित जांच एजेंसी क काज अछि। मुदा ओकर अंदाजा हुनकर घर-द्वार देखि कए लगाउल जा सकैत अछि। बीपीएससी कए कमाई क जरिया बना जेल तक क यात्रा करनिहार आरोपित पदाधिकारी आ कर्मचारी क लग मे महज रहबा योग्य मकान नहि अपितु आलिशान बंगला छैन। बोरिंग कैनाल रोड क अलखराज अपार्टमेंट स आयोग क प्रोग्राम एनालिस्ट भानुप्रताप कए निगरानी अन्वेषण ब्यूरो हिरासत मे लेने छल। कहल जाइत अछि जे शहरक इ नीक अपार्टमेंट मे स एकटा अछि आ प्रताप एहि मे दूटा पलैट कए इच्छानुरूप एक फ्लैट बना कए रहैत छलाह। हिनकर फ्लैट मे आधुनिक चकाचौंधक सबटा वस्तु मौजूद अछि। हिनकर बाड़ी
-झाड़ी सेहो काफी नीक अछि। रंगीन फव्वाड़ा आ पाथरक गलियारा देखबा लेल पड़ोसी सेहो ताक-झांक करबा स अपना कए नहि रोकि पबैत छथि।
एहिना अनिसाबाद क हरनीचक मुहल्ला मे रहैत छथि तेजेश्वर प्रसाद सिंह । स्थानीय लोक हिनका नौकरी देनिहार बाबा क नाम स जनैत अछि। मकान क बाउडी कए देखिकए लगैत अछि जे उक्त जमीन क पलौट 6-7 क_ा स कम नहि। दाम भेल करोड़ मे। एहि मकान क संग लगभग 7-8 कटठा क एकटन अलग स जमीन सेहो अछि।
तहिना आयोग क सदस्य सह उपसचिव सैयद मासूम अली क मकान सेहो काफी नीक अछि। अनिसाबाद क लग मे अलीनगर कॉलोनी मे स्थित हिनकर इ बंगला अछि। बंगला देखला स लगैत अछि जे इ लगभग ढ़ाई कटठा मे बनल अछि।


text:
रामबाबू सिंह
मधेपुर । थाईलैंड सँ पछिला कएको दिनसँ एकटा खबरि संसार भरिक लोकक मन मस्तिष्क केर झकझोरि रहल छल। असलमे थाईलैंड केर वाइल्ड बोर नामक नेना भुटकाक फुटबॉल टीमक तेरह सदस्य एकटा गुफाकें भीतर जाक’ भटकि गेलाह। बाहर झमाझम बरखा होयबाक कारण गुफामे पानि भरैत रहलैए आ ओ सभ आगु बढ़ैत सुरक्षित स्थान तकैत तकैत चारि किलोमीटरसँ बेसी जा बढलाह आ अंतमे घुप्प अन्हार गुफामे जतय चारु कात बन्द छल ओतय फँसि गेलाह। आब चारु कात अथाह पानि आ ओहिमे एकटा पाथड़क कछेड़ धेने अठारह दिन धरि जिनगी आ मृत्युक बीच संघर्ष करैत रहलाह। हप्ता बाद त थाई सरकार खोजबीन शुरू कएलक मुदा ओ सभ एहन विषम परिस्थितिमे मजगुति सँ एकदोसरकें उत्साहित करैत जिनगीक पैघ परीक्षामे सफल भेलाह।
अठारह दिन धरि पानि सँ भरल गुफामे तेरह लोकक जान बचेएबाक लेल थाई नेवी सील आओर सेनाकेँ अलावा ब्रिटेन, अमेरिका, फ्राँस, ओस्ट्रेलिया, जापान म्यंमार आओर चीनक विशेषज्ञ सभ दिन राति ओहि प्रकृतिक दुर्गम खेलक सामने डटल रहलाह। कनिओ टा चूक तेरह टा जान पर आफ़द आनि सकैत छलैए तेँ सभटा रणनीति झाँपल तोपल बिना हो-हल्लाकें संयमित पूरा कएलक। थाई नेवी सीलकें एकटा सैनिक बचएबाक क्रममे ऑक्सीजन सिलेंडर खतम होयबाक कारण कालक ग्रास सेहो बनलाह। थाईलैंड सरकार अहि मिशनकें अति सावधानी सँ, मीडियाकें दूर रखैत सेहो बिना कोनो सनसनी पसारने धैर्य सँग काज कएलक। नापल जोखल बुलेटिन समयानुकूल दैत मिशन पुर होयबाक धरि श्रेय लेबाक कोनो होड़ नहि देखौलक।
मिशन खतम भेलाक बाद थाईलैंड सरकार फेसबुक माध्यम सँ लिखैत अछि जे जतय बचबाक रत्ती भरि आस नहि छल ओतय मृत्युकें पछाड़ि सभकेँ बचा लेल गेल से हमरा लेल कोनो चमत्कार सँ कम नहि। एहन दुष्कर परिस्थिति मे कोच बच्चा सभक मनोबल मजगूत करैत भरोसा दैत रहलाह। जाहिसँ बच्चा सभ विचलित आ प्रतिकूल मनोस्थिति केर सिकार नहि भ’ जाए। अहि साहस आ धैर्य हेतु कोचकें जतेक प्रशंसा कएल जाए से कमतर हएत। हिनकर पहाड़ सन मजगुति इच्छाशक्ति केर समक्ष दुनिया लोक नतमस्तक अछि।
अहि बिन बजाओल खतरनाक प्राकृतिक घटनासँ मनुक्ख मात्र लेल एकटा पैघ शिक्षा भेटैत अछि जे “नौबति चाहे केहनो भयाबह किएक नहि होय मुदा साहस आ धैर्य नहि छोड़बाक चाहि”। आ छुच्छे ढोल पिटला सँ जग हँसाई के’ सिवा किछु नहि भेटैत छैक। नीक काजकें प्रचार करबाक बेगरता नहि आ चाइनीज मालकें कतबहु प्रचार होय लोककेँ भरोसा नहि। काज स्वतः लोकक लेल जबाब होयत अछि। तेँ फुसीआहि सनसनी पसारबा सँ नीक जे काजक सनसनी पसरै आ सभक मानस पटल पर स्वतः अंकित होय।


text:
छठि
छठि पर्व नेपाल आ भारतक उत्तर क्षेत्रमे हिन्दूसभद्वारा मनाओल जाइवला एक महत्वपूर्ण पावनि छी। ई पर्वमे षष्ठी भगवती, भगवान सूर्य देव आ छठि मैयाँ (पौराणिक वेदक देवी; उषा - सूर्य देवक पत्नी)क पूजा अर्चना करि पुत्र, पति आ परिवारक कल्याणक कामना कएल जाइत अछि।[३][४] पृथ्वीमे पर्याप्त प्रकाश देला कारण आ कामना पूर्ण भेलापर सूर्यके धन्यवाद देब क लेल मुख्यत: ई पर्वक सुरुवात भेल मानल जाइत अछि।[५]नेपालक विशेष रुपसँ तराई (मधेश) क्षेत्रमे श्रद्धा एवं भक्तिपूर्वक ई पर्व मनाएल जाइत अछि। ई पर्वक अवसरमे पञ्चमीक दिनसँ व्रत बैसनिहार महिला तथा पुरुष निष्ठापूर्वक पवित्र जलाशयमे स्नान करि साँझमे दूध, चामल आ सख्खरक खीर पकाए प्रसादक रूपमे अपनो खाइत अछि आ व्रत नैबैसनिहार परिवारक सदस्यसभके सेहो खुवाबैक चलन अछि। परम्परानुसार छठिक दिन साँझ अस्ताबैत सूर्यके जलाशयमे ठार भऽ पूजासहित अर्घ दऽ देलाबाद रातभरि नदी तथा तलाउ किनारमे बसि भजनकीर्तन करैत काल्हि सप्तमीक दिन भोर उगैत सूर्यके पुनः अर्घ दऽ पूजा विसर्जन कएल जाइत अछि। ई पर्वमे मुस्लिम समुदायक लोकसभ सेहो सहभागी होइत अछि आ ई पर्व विधिवत्त रूपमे मनाबैत अछि । पवित्र मनसँ छठि पर्व मनेलासँ पारिवारिक कल्याण, सन्तानसुख तथा मनोकामना पूरा होमएक विश्वास कएल जाइत अछि।
इतिहास
सृष्टिक सुरूवातसँ सूर्यक उपासना कएल आबैत देखल गेल अछि। अग्नि पुराणमे सेहो षष्ठी व्रतक प्रसँग उल्लेख अछि। चौदह वर्षक वनवास आ एक वर्षक अज्ञातवास बैसल समय कुन्ती, द्रौपदी सहित पाण्डवद्वारा ई व्रत कएल वर्णन महाभारतमे उल्लेख अछि । त्रेता युगमे राजा दशरथक रानी कौशल्या सेहो ई व्रत केनए छल, से बताओल गेल अछि। कातिक महिनामे मनाएल जाइवला छठिके पैग छठि कहल जाइत अछि। चैत महिनाक षष्ठी तिथिमे सेहो कतेक ठाममे ई पर्व मनाएल जाइत अछि।
विधि
सूर्य उपासनासँ सम्बन्धित छठि पर्व प्रत्येक वर्ष कात्तिकशुक्ल पञ्चमी आ षष्ठीक दिन मनाएल जाइत अछि। व्रत बैसनिहार स्नान करि उपवास बैस आत्मशुद्धि करैत अछि, जकरा खर्ना कहल जाइत अछि। षष्ठीक दिन नदी आ पोखरिक घाटमे व्रतालुसभ स्नान करि साँझक समयमे जलाशयमे ठार भऽ सूर्यके फलफूल, ठेकुवा आ कसार अर्घ दैत अछि। व्रतालु भक्तजनसभ राति प्राय नदी किनारमे बास बैसैत अछि तँ कोई कोई घर चलि जाइत अछि। मुदा शुद्धाशुद्धिक बहुतेक विचार पहुँचाबैक कारण कोनो चीज अशुद्ध नैहोए ताहिलेल सभ कियो सजग रहैत अछि। शुद्ध भावनासँ ई व्रत करलासँ तुरुन्त फल सेहो मिलैत अछि से धर्मावलम्बीसभक विश्वास अछि। ताहिकारण मनसँ मात्र शुद्ध नै भऽ सबचीज साफसुथरा होवाक कारण व्रतालुसभ मात्र नै बल्कि सम्पूर्ण परिवारक सदस्यसभ एकरा कडाइक साथ पालना करैत अछि।
विसर्जन
षष्ठीक भोर ब्रहृममुहूर्तमे लोकसभ पूजासामग्री लऽ नदी किनारमे जा स्नान करि उगैत सूर्यके पुन: अर्ध्य देलाकबाद छठि पर्व समाप्त होइत अछि आ प्रसाद बाँटल जाइत अछि।
अनुष्ठान
नहाए खाए
छठिक पहिल दिन-कार्तिक शुक्ल चतुदर्शी
कार्तिक शुक्ल चर्तुदशीक दिन सँ छठि आरम्भ होइत अछि। विजयादशमी आ दीपावली बाद छठि नितान्त सूर्यक उपासना करि मनाएल जाइत अछि। छठिक शुरुवात मानल जाइवला ई दिनके व्रतालुसाभ नहाए खाए (नहाए खाए) कहैत अछि। भोर सबेरमे उठि हात टाङ्गक नह काटि आ पवित्र पानिसँ नुहाए-धुवाए करि सफा कपडा लगाए पूजा करि शुद्ध भोजन करैत अछि। कहल जाइत अछि ई दिनमे व्रतालुसभ ई प्रण करैत अछि की आब सँ हम कोनो गलत काम नै करि भगवानक राहमे चलब।
छठि पुजाक चित्रदीर्घा
काठमाडौंक रानी पोखरीमे छठि पूजा होइत
जनकपुरक छठि
सन्दर्भ सामग्रीसभ
- ↑ "Chhath Pooja", Varanasi.org, अन्तिम पहुँच नवम्बर १६, २०१५।
- ↑ http://arunachalipr.gov.in/GH_Restricted.htm
- ↑ Subhamoy Das, "Chhath Puja", About Religion, अन्तिम पहुँच नवम्बर १६, २०१५।
- ↑ Festivals of India And Nepal - CHHATH FESTIVAL
- ↑ "Destinations :: Patna"।


text:
वंदना चौधरी।
#लघुकथा
#मधुश्रावणीपावैन ।
कैल्ह पावैन छियै आ एखन तक किछु भार नै एलै ,आय गौरी सेहो बनथिन ,और कलहुका सबटा ओरीयान सेहो आइए करय पड़तै ,ई कहैत सुनयना अहि घर स ओई घर ,समान सब सरियबै में व्यस्त छेली।
एतबा में वैदेही घर स बाहर भेली ,तूँ कथी ले एतेक चिंता करै छिहि गई माँ सबटा भ जेतै । लाल काकी के कही न ओ सबटा क देथुन ।
आ कि सुनयना कनि तमसा क बजली ,हं हं सबटा क देथिन मुदा पाय वला काज त पाइये स हेतै।
वैदेही : त बाबूजी के किये नै कहै छिहि ,पाय लेल।
सुनयना : कोना क कहबैन ,ओ कि आब देह बेच लेथुन । दू मास पहिने तोहर विवाह भेलौ , जे पाय जमा रहैन और जे जमीन जथा सबटा लक ,तोहर विवाह खूब नीक स सम्पन्न क देलखुन।
एखन त ककरो स मंगबो करबै त नै देते कियो ,कारण पहिने वला एखन तक नै चुकेलखिन ।
शगुन स ल क आ दुरागमन तक में तोहर सासुर के लोक के डिमांड पूरा करैत करैत ,भिखमंग भ गेलखुन तोहर बाबूजी , आ ताहि पर स पीठे पर ई पावैन सब । अहि पावैन में त सबटा वरे के घर स अबैत छै ।
तोहर सासुर वला सब खाली ल अक्षर चिन्है छेथिन ,द अक्षर स भेंटों नै छैन्ह बुझि पड़ेये ।
वैदेही मुँह लटकोउने ठाढ़ ,निर्दोष भाव स माय के सब बात जखन सुनि लेलक त ,धीरे से बाजल ,माँ तूँ कनियों चिंता नै कर ,हमरा बक्सा में एखन बहुत नव साड़ी सब ओहिना धेल अछि ,और गहनों सब अछियै ,हम वैह पहिर क पूजा क लेबौ ,फल मधुर सब सेहो कनि मनी स काज चला लेबै ,विषहरी कोनो बेसी थोड़े कहै छेथिन चढ़बै लेल ।
सुनयना दुनियांदारी स बेफिक्र और मासूम बेटी के भरि पांज पकड़ि क छाती स सटा लेली ,ई कहैत जे तूँ कहिया एतेक पैघ भ गेलही गई हमर बकलेलही बेटी । विषहरी तोरा खूब सोहाग भाग देथुन , तूँ ठीके कहै छिहि सबटा ओरीयान भ जेतै गई हमर बाबू । तूँ चिंता नै कर।
एतबा में वैदेही के संगी सहेली सब आँगन में आबि क ठाढ़ छेलैथ ,फुललोढ़ी ले जाय लेल ।
सब बात स अनजान ओ अबोध ,आ मासूम विदा भ गेल हँसैत खेलाइत फुललोढ़ लेल ।


text:
जहिना संगीतक सूत महीन तहिना कविताक । कनेक एम्हर सँ ओम्हर भेल नहि कि मोन कोनादनि करय लागत । राग आ कविता दुनूक बुनाइ एक्कहि रंग । दुनू सहोदर, दुनूक अन्तर्लय एक्कहि रंग । एक मात्राक अंतर मात्र सँ मोन घीचय लागत । दुनू अमूर्त मुदा जेना-जेना भीतर पैसब अर्थ फुजैत जायत आ दुनू सोझाँ ठाढ़ भ' जायत 一 एकदम मूर्त ।
अजित आजाद कविताक रागी आ रागक कवि छथि । जेना कोनो गायक आलाप , तान , आंदोलन , खटका , मुरकी , गमक आदि सँ रागक स्वरुप ठाढ़ करैत 'सम' पर अबैत अछि तहिना हिनक कविता सोलहो श्रृंगार मे समक चौबटिया पर ठाढ़ भेटत । हिनक राग शीर्षक कविता सभ वस्तुतः राग,अनुराग, विराग आ उपरागक कविता थिक जाहि मे भीतर पैसला उत्तर रागक प्रवृति, अर्थ आ भावक त्रिवेणीक जतेक लहरि उठत, कविताक ततेक अर्थ फुजैत जायत आ अहाँक भीतर उठैत हिलकोर मोन-प्राणक कोर भीजा जायत ।
कोनहु टा भारतीय भाषा मे एना भ' क' राग आधारित कविता सब प्रायः नहिएँँ जकाँ लिखल गेल अछि त' से कहलहुँ जे रागक ओछाओन पर सुति हृदयक चरखा पर कविताक सूत कटैत काल कतेक बेर मोन घिचायल हेतनि कविक से त' नहि जानि मुदा कविता पढ़ैत (पढू गुनैत) काल बहुत किछु अहाँक भीतर घिचायत से धरि निसतुक्की ।
一 प्रवीण झा
1. राग बैरागी
जीवनक मध्य भाग धरि अबैत-अबैत
होइत गेलहुँ अछि कोमल
रहितहुँ मध्यम त' गाबय नहि पड़ितय राग बैरागी
दिनक पहिले पहर मे ओढ़य पड़ल अछि वैराग्य
एहि तोड़ीक भेटल नहि अछि कोनो तोड़
छोड़ि देल हास-परिहास, हँसब-बाजब
मुस्की सँ भंग भ' जाइत अछि बैरागी जीवन
पंचकठिया चढ़ाक' घुरल लोक
बौखैत रहैत अछि शमशान वैराग्य मे जेना
तेना नहि गछाड़ने अछि थाट एकर
संभोग वैराग्य सेहो नहि थिक बंधु ई
की थिक तखन ई जे गाबि रहल छी अनधुन
छुटि गेल अछि मध्यम
धयने नहि छी धैवत किन्नहुँ
भ' गेल छी औढव-औढव
बना चुकल छी अपने पंचम केँ वादी
किन्तु जीवनक एहि सप्तक मे
तीनिये ठाम भेटल अछि विश्रांति
मलिन होइत गेल अछि काया-कांति
शांति भेटल अछि थोड़-मोड़ शुद्धता सँ अवश्य
छुटि गेल अछि सारंग स्वभाव
पकड़ि लेने छी सारंगी
गुना पर गबैत राग बैरागी निकलि आयल छी बड़ी दूर
घुरि नहि सकैत छी भैरवी लग आब
भैरव सेहो तानि सकैत छथि भृकुटि आगू
एकताल, तीनताल, झपताल करैत
गुदस्त करहि पड़त दिन
ठानब सरल छल, निमाहब कठिन
जनैत जँ रहितहुँ जोग
त' बसा लितहुँ मोन मे जोगिया भाव
किन्तु आब जा नहि सकैत छी पाछाँ
छोड़ि चुकल छी राग-अनुराग सभटा
आगू आब मृत्यु अछि केवल
निमाहि सकब कि नहि ई राग-जीवन
आनन्द-स्रोत सँ रहि जायब कतबा दूर
कहि नहि सकब तत्काल
एखन त' आरम्भे भेल अछि आलाप हमर!
2. राग जयजयवंती
भय सँ कम्पित एहि रातिक कथा
की कहब प्रिय हम
बीति चुकल अछि रातिक पहिल पहर जेना-तेना
दोसर पहर असवार अछि माथ पर
एहि एकांत मे जय तकबा लेल
उठौने छी जयजयवंती
किन्तु सम्पूर्ण वक्र एहि रागक प्रकृति अछि गम्भीर
पंचम संग शुद्ध रहलो पर
नहि भ' पबैत छी आश्वस्त
गुरबानीक जँ रहैत अभ्यास
त' निमाहि लितहुँ अवरोह मे कोमल निषाद
किन्तु अहाँक प्रेमपत्र छोड़ि
किछुओ नहि पढ़ि सकलहुँ आइ धरि
राति एखन शेष अछि बहुत
छोटछिन कोठरी मे
पसरल अछि दुनिया भरिक अन्हार
बाहर बिहाड़ि अछि मेघ मल्हार गबैत
रहि-रहिक' चमकैत बिजलौकाक इजोत मे
चमकि उठैत अछि टेबुल पर राखल अहाँक फोटो
फ्रेम सँ बाहर जँ आबि सकितहुँ अहाँ
त' सुढ़िया जाइत राग ई
हम बनि जइतहुँ देस, अहाँ वागेश्वरी
जय-जय क' लितहुँ प्रेम अपन
सम्पूर्ण-सम्पूर्ण भ' जइतहुँ हम-अहाँ
कटने नहि कटि रहल अछि राति
जिद मे अछि जयजयवंती
ने छोड़ैत बनैत अछि आ ने पकड़ैत
पराजय नहि अछि स्वीकार
हाथ पकड़िक' आनय चाहैत छी भीतर
तकैत रहब बाट अहाँ कतेक दिन धरि बहरी मे
डूबय चाहैत छी अहीं संग एहि स्वरलहरी मे
घड़ी पर अटकल अछि तीनू सुइया
जखन कि तीनू चलि सकैत छल सप्तक मे समान
घड़ीक भंगठी ने ठीक कराय लेब हम
समयक भंगठी के करत ठीक
बहरीक बिहाड़ि आ बरखा सँ
सिमसिमाइत जा रहल अछि जयजयवंती
बढ़ि गेल अछि भय किछु आर
राग सिन्दूरा सेहो नहि गाओल होयत भरिसक आब!
3. राग देसी
जोन-बोनिहारक एहि देस मे
कंठ केँ धारैत अछि देसी
गोसाइंक पट खुलितहि
चढ़ि जाइत छैक मगज पर औनैनी
औढ़व केँ औढर मानि
बनि जाइत अछि अनढरन
आरोह सँ गंधार केँ काछि पसारि दैत अछि गंध
वर्जनाक अछैत अवरोह मे
भक्ष्य करैत अछि निषादी भोजन
देसी छोड़ि कोनो राग नहि चलैछ एहिठाम
सगर मिथिला तृप्यताम-तृप्यताम
बंदी एकटा बन्दिश थिक एतय
भारी पड़ैत अछि जे देश राग पर
रोक-टोक पर कतेक काल थोड़-थम्हन
अहीर भैरव बनबा मे लगतैक समय कतेक
'अलबेला सजन आयो रे' गबैत
पहुँचि जाइत अछि ठेका पर
गाबय लगैत अछि ढेका खोलि
औढव सँ बनि जाइत अछि सम्पूर्ण
मोन-मिजाज सँ शुद्ध-कोमल एतहुका लोक केँ
टिरबी नहि छैक सहाज
रागप्रेमी रहल एहि देसक लोक
दबले रहैत आयल अछि राग तर
खेत-पथार, उपजा-बाड़ी छोड़ि-छाड़ि
धयने रहल अछि धैवत अदौ सँ
अवरोही होइत एहि देसक लोक
नहि जानि कहिया मुक्त होयत राग सँ
धयने रहत कहिया धरि देसी
आ बनल रहत अहीर भैरव?
4. राग सरस्वती
भ्रम मे रहथि किनसाइत
सरस्वती केँ मंद बुझि शुरू क' देने रहथि भटियार
अधरतियाक सुर सँ साधय चाहैत छला सरस्वती
मध्यम तीव्र आ कोमल पर
कोना चढ़ि सकैत छल वक्रता
टेढ़ी मे टेढ़ होइत रहैत अछि लोक एहिना
पूर्वी मे फेंट देत पुरिया
वागेश्वरी केँ बुझि लेत परमेश्वरी
कल्याणक मुह अनेरे नहि होइत अछि म्लान
पैरोडीक ऊर्ध्व-वायु सँ गन्हाइत
मैथिली मंच पर सेहो
पसरल रहैत अछि एहने भ्रम
दादरा मे माहिर तबलचीक एकसुर्रा थाप तर पिचायल आलाप
घुमि-फिरि सन्हिया जाइत अछि चोली मे
बन्दिश केँ बन्हकी राखि
लोकगीत सँ बेराओल जाइत लोक केँ देखि-सुनि
मंद होइत चलि जाइत छथि सरस्वती
लंकादहनक पश्चात जेना
सुप्त होइत जाइत अछि दीपक
ठीक एहने समय मे
भ्रमक होइत विस्तार मे
निस्तार पबैत अछि देसी
मंचक पाछू मे
छिड़ियायल ठेपी सभ केँ देखि
भजोखा छोड़ि
पंचसैय्या गानय लगैत छथि आयोजक
आ ठीक तखने
गबैयाक आँखि मे तरंगि उठैत अछि कल्याण ।
5. राग दरबारी
राग जौनपुरी सुनबाक आकांक्षा मे विद्यापति
नहि गेल रहथि जौनपुर
देश राग रहनि प्रबल
घुरती मे वृन्दावन होइत
ल' क' घुरल रहथि वृन्दावनी
असावरी-असावरी रहनि मोन
जेम्हरे ताकथि, तेम्हरे भेटि जाइनि कलावती
अबैत रहनि जोग, गबैत रहथि जोगिया
राग ललित सँ पद-लालित्य ल'
भरलनि भाव मे वसन्त
स्वभावे रहथि सारंग
किन्तु लक्षणे रहथि दरबारी
घुरि-फिरि राजा शिवसिंह रूप नारायण
आइ जखन कि सगर देश
मगन अछि राग दरबारी मे
रचल जा रहल अछि गुर्जरी तोड़ी मे जयगान
हम राग वाचस्पति मे
अपन पुरखा सँ करैत छी क्षमा-याचना
कान पाथि सुनब राग सभटा
श्रेष्ठताक अछैत किन्तु राग दरबारी नहि
राजा शिवसिंह रूप नारायण किन्नहुँ नहि अछि स्वीकार ।
6. राग मारवा
समयक सितार पर बजैत भैरवी
नहि सुनि सकलहुँ आइ
तृप्त होबय चाहैत रही रागांगराग सँ
तीन ताल मे निबद्ध सुर सँ माँजय चाहैत रही प्रात
कल्याण सुनिक' सूतल रही राति
स्वप्न मे बजैत रहल राग काफी
पंचमक आरोह सँ स्पंदित होइत रहल निद्रा
ठोर पर थाट छल सिरजैत रहल
शुद्ध राग बिलावल
उठलहुँ त' सुनल मारवा
अबेर धरि सूतल रहबाक नहि छल हिस्सक
बाजि कियैक रहल अछि तखन साँझक राग
आ कि भैरवीक आमंत्रण पर
आयल अछि शुद्ध कोमल भाव संग
आ कि भ' गेल अछि जीवन-संध्याक आरम्भ
बिलाय गेल अछि भोर आ भैरवी कियैक अनेरे
गुनधुन मे रहबे करी कि शुरू भ' गेल कल्याण
किन्तु निहित नहि अछि हित-भाव एहि मे जेना
भैरवी होइत आबय चाहैत रही एतय धरि
धारण करितहुँ वादी मे आरोह, संवादी मे अवरोह
जीवनक जयजयवंती धरिक यात्रा मे
सहाय होइतथि जँ सरस्वती
त' कथी लेल पछोड़ धरितय राग बैरागी
राग देशक उतान भाव संग करितहुँ प्रवेश मालकोश मे
आ ठमकि जइतहुँ वसंत मे किछुकाल
मुदा एकटा अनाहूत मारवा सँ बिगड़ि गेल समकाल
समय आ सुरक जुगलबंदी मे
ले-ऊँच जँ भेल कनेको
बिगड़ि जाइछ जीवनक गति-दिशा
यैह त' भेल अछि एखन हमरा संग
भोरक भास मे साँझक आभास अछि सद्यः
सुनय चाहैत रही भैरवी
किन्तु मारवा सँ भेल छी फिरिशान
जखन कि शुद्ध क' सज्जन राग थिक ई !
श्री अजित आजाद सँ हुनक मोबाइल नंबर +91 - 9304349384 पर सम्पर्क कयल जा सकैत अछि ।
श्री प्रवीण झा संप्रति दरभंगाक 'पाठशाला' संस्थान मे फिजिक्सक प्राध्यापक छथि । मैथिली मे कविता लिखैत छथि । दर्शनक घनघोर अध्ययन राखय बला प्रवीण सँ सम्पर्क हुनक मोबाइल नंबर +91 - 7654648295 पर सम्पर्क कयल जा सकैत अछि ।


text:
राजस्व परिषद क अध्यक्ष कएलथि जिलाक अधिकारी सबसंग बैसार, जमीनक खेती लेल किसान सबहक बीच कैल जाएत वितरित
मणिभूषण झा
पटना । तीन मास मे बेतिया राजक 14251 एकड़ जमीन क सर्वेक्षण कए अतिक्रमणमुक्त कराओल जाएत । जमीन कए खेतीक लेल किसान सभहक बीच वितरित कैल जाएत । राजस्व पर्षद क अध्यक्ष आ सदस्य सुनील कुमार सिंह मंगल दिन समीक्षा बैसार मे अधिकारी सबकए प्राथमिकता सँ एहिपर काज करबाक निर्देश देलथि । ओ कहलथि जे बिहारक 6 आ उत्तर-प्रदेश क तीनटा जिला मे बेतिया राजक जमीन अछि । पश्चिम चम्पारण मे सबसँ बेसी 9533 एकड़ जमीन अछि । पूर्वी चंपारण मे 4633 एकड़, छपड़ा मे 38 एकड़, पटना मे 4 एकड़, गोपालगंज मे 35.58 एकड़ आ सिवान मे 7.29 एकड़ जमीन अछि । कुल 14251 एकड़ जमीन मे सँ एखन धरि 3050 एकड़ जमीनक सर्वे भेल अछि आ शेष जमीन क सर्वे बचल अछि ।
सर्वे क लक्ष्य
संबंधित जिला क जिलाधिकारी सबसँ कहल गेल अछि जे खेती लायक जमीनक अलग सँ आंकलन करेबाक लेल अमीन प्रतिनियुक्त करथि । कृषि योग्य जमीन पर गलत तरीका सँ बहुत लोक मकान बना लेने छथि, जहि सँ बड्ड जमीन पर अतिक्रमण अछि । सरकार सभ जमीन क अतिक्रमणमुक्त करबा लेल कहलक अछि । राजस्व परिषद क अध्यक्ष कहलथि ओ लगातार एहि मामला कए मानिटरिंग करताह । रोज कम सँ कम 20 एकड़ जमीन क सर्वे आ अतिक्रमणमुक्त करेबाक लक्ष्य राखल गेल अछि।
* बेतिया राजक बिहार क 6 आ उत्तरप्रदेश क 3टा जिला मे अछि जमीन
* 9533 एकड़ जमीन संगे पश्चिम चम्पारण मे अछि सबसँ बेसी जमीन
* 1897 क स्थिति अनुसार बेतिया राजक जिलावार परिसम्पत्ति क आंकलन भेल अछि
* रोज 20 एकड़ जमीन क सर्वे आ अतिक्रमणमुक्त करेबाक लक्ष्य निर्धारित कैल गेल अछि ।
अधिकारी सबहक संगे बैसार मे एहि मुद्दा सभपर भेल समीक्षा
एहि दौरान 15 जून 2017 क भेल बेतिया राज क संयुक्त बैसार क कार्यवाहीक अनुपालन कए समीक्षा कैल गेल । 1897 क स्थिति क अनुसार बेतिया राजक जिलावार परिसंपत्ति सबहक आंकलन कैल गेल । बिहार आ उत्तरप्रदेश क विभिन्न न्यायालय सबमे लंबित बेतिया राज क वाद सबकए सेहो समीक्षा कैल गेल । भूमिक अतिक्रमण सँ हटेबाक कार्रवाई क समीक्षा सेहो भेल । बेतिया राज क भूखंड पर स्थित मंदिर सबहक बंदोबस्ती क अद्यतन जानकारी लेल गेल । विभिन्न स्रोत सबसँ राजस्व वसूली क समीक्षा सेहो भेल । भू-अर्जन क तहत बेतिया राजक जमीन विभिन्न संस्थान सबकए देबय सँ भेटल मुआवजा राशि क सेहो समीक्षा भेल । बेतिया राजक कर्मी सबकए वेतनवृद्धि पर सेहो चर्चा भेल । सीए दिस से बेतिया राजक कॉमन इंनवेंटरी रजिस्टर बनेबाक क प्रगति पर सेहो बात भेल । समीक्षा बैसार मे संबंधित जिला सबहक जिलाधिकारी आ एडीएम संगहि उत्तरप्रदेश क अधिकारी सब सेहो मौजूद छलथि ।


text:
२६ जुलाई २०२०, मैथिली जिन्दाबाद!!
बीतल शुक्र दिन विराटनगरक सर्वथा प्राचीन आ प्रसिद्ध मोरंग कैम्पस केर परिसर मे नवनिर्मित विज्ञान भवनक उद्घाटन कयल गेल अछि। ई भवन भारत सरकार केर सहयोग सँ बनायल गेल अछि। एकर उद्घाटन पर भारतीय राजदूतावास द्वारा जारी विज्ञप्ति अनुसार कहल गेल अछि जे एकर उद्घाटन राजदूतावास, जिला समन्वय समिति मोरंग एवं कैम्पस मैनेजमेन्ट कमिटी द्वारा संयुक्त रूप सँ वीडियो कन्फ्रेन्सिंग केर मार्फत सँ कयल गेल। नेपाली रुपैया ४.४३ करोड़ राशिक सहयोग जिला समन्वय समिति मोरंग केर मार्फत भारत सरकार केर तरफ सँ प्रदान कयल गेल अछि।
विदित हो जे उपरोक्त सहयोगक रकम High Impact Community Development Project (HICDPs), जे पूर्व मे Small Development Project केर नाम सँ जानल जाइत छल, भारत-नेपाल द्विपक्षीय पहल जे जमीनी स्तरक पूर्वाधार केँ विकसित करबाक लेल उपयोग होइत आयल अछि, एहि परियोजनाक तहत भारतीय राजदूतावास केर मार्फत जिला समन्वय समिति मोरंग केँ परियोजना लागू करयवला निकाय मानि देल गेल अछि। शिक्षा, स्वास्थ्य, कनेक्टिविटी, पेयजल आ सफाई, स्वरोजगार प्रशिक्षण, मेडिकल कैम्पस आदिक क्षेत्र मे भारत द्वारा निरन्तर २००३ सँ काज होइत आबि रहल अछि। एखन धरि ४२२ HICDPs, कुल ७७ जिला मे लगभग ८०० करोड़ रुपयाक लगानी सँ कयल गेल अछि।
१९५५ ई. मे स्थापित मोरंग कैम्पस त्रिभुवन विश्वविद्यालय अन्तर्गत प्रदेश १ केर सब सँ पैघ शिक्षण संस्थानक रूप मे जानल जाइछ। एतय दुइ तल्ला विज्ञान भवन जाहि मे कुल १७ क्लासरूम, प्रयोगशाला, स्टोर्स आ छात्र एवं छात्रा सभक लेल अलग-अलग सैनिटेशन सुविधा दुनू तल्ला पर बनायल गेल अछि। एकर लाभ लगभग ७ हजार अन्तर-स्नातक छात्र सभ केँ भेटतैक। विदित हो जे एहि कैम्पस सँ बहुतो नामी-गिरामी व्यक्तित्व लोकनि पढाई कएने छथि जाहि मे वर्तमान राष्ट्रपति महामहिम विद्यादेवी भंडारी सेहो एक थिकीह।
कैम्पस प्रमुख बाबूराम तिमिल्सिना एहि भवनक उद्घाटन पर प्रशंसा करैत बजलाज जे फैकल्टी, छात्र-छात्रा आ ओ स्वयं विश्व परिवारक छात्र थिकाह आर भारतीय लोक केर एहि तरहक सहयोग नेपाल व भारतक केर ओहि प्रसिद्ध उक्ति ‘वसुधैवकुटुम्बकम्’ केँ सार्थक कय रहल अछि। एहि नव भवनक निर्माण सँ कैम्पस केर छात्र लोकनिक पठन-पाठन वातावरण मे उल्लेख्य लाभ भेटबाक अपेक्षा कयल जाइछ। भारतक लोक एवं सरकारक तरफ सँ राजदूतावास एहि परियोजना मे सहभागिताक अवसर पेबाक लेल प्रसन्नता व्यक्त कयलक। नेपाल सरकारक शिक्षा क्षेत्र मे पूर्वाधार निर्माण प्रति प्रतिबद्धताक संग भारत रहैत आयल अछि।


text:
प्रेरणास्पद प्रसंग
– प्रवीण नारायण चौधरी
सहिये कहलनि अछि धर्मनाथ जी – लोक अहाँक बारे मे नीक सुनैत अछि त शक-सन्देहक दृष्टि सँ अहाँक चरित्र-चित्रण करब आरम्भ कय दैछ आ जँ बेजा (खराब) सुनैत अछि त तुरन्त ओहि पर यकीन (विश्वास) कय लैत अछि। ई अवस्था लोक-संसार मे अवश्य छैक। लेकिन एहि लेल अपन संसार केँ बर्बादीक दिशा मे कथमपि नहि लय जाउ। सावधान होउ।
लोक कि करैत छथि ताहि सँ बहुत ऊपर होइत छैक जे ‘हम स्वयं कि करैत छी’। लोक हमरा सम्बन्ध मे अपन-अपन दृष्टि-विचार अनुरूप किछु कहता, एकरा हम बिल्कुल नहि रोकि सकैत छी, लेकिन लोकक दृष्टि-विचार मे हमरा प्रति हेय दृष्टि (खराब विचार) केँ अपन कर्मठता सँ सदा-सदा के लेल बदलि सकैत छी। एहि तरहक अन्तर्भाव मे जँ हम सब जियब त निश्चित सफल सेहो बनब आ लोकक दृष्टि आ विचार सेहो हमरा प्रति नीके होयत तेहेन आत्मविश्वास हासिल करब।
मोहन बच्चा छल आ ओकरा चाह पिबय के आदति बापक दुलार मे लागि गेलैक। बाप जखन पूरा कप चाह पीबि लेथि आ अन्तिम १-२ घोंट बचि जाइक त मोहन केँ ओहि कप दिश टकटकी दृष्टि देखैत दुलार सँ दय देल करथि। लेकिन मोहन लेल ई २ घोंट चाह धीरे-धीरे भरि कप चाह पिबय दिश अग्रसर कय देलकैक। ओहि एक कप चाह लेल ओ चोरी करब सेहो सीखि गेल। चवन्नी मे चाह आबय। ओ अठन्नी के इन्तजाम मे लागि जाय। बच्चा मोन, ओ बड बेसी नीक-बेजा नहि बुझय… बस चाह पीबाक इच्छा सँ चोरी करय धरि ओकर मन चलि गेलैक। खराब आदति ओकरा मे प्रवेश कय गेलैक। मुदा जखन मोहन कनिक पैघ भेल आ ओकर चोरी पकड़ा गेलाक बाद जे तिरस्कारक सामना करय पड़लैक त ओकरा पता चललैक जे दुलार-प्यार सँ प्राप्त चाह आइ ओकरा लेल नशाक रूप मे परिणति पाबि गेल अछि आर यैह कारण ओ चोरी तक करैत अछि। पैसा चोरबैत अछि, फेर चोराकय कोनो दोकान पर जाय केँ चाह पिबैत अछि। ओतय कतेको रंगक लोक ओकरा दिश तकैत रहैत छैक, ओ मुंह नुकेने चाह सुरकैत रहैत अछि। धृष्टता, निर्लज्जता आ हठी स्वभाव आदि अनेकों दुर्गुण एकटा चाह केर कारण ओकरा मे प्रवेश पाबि गेल अछि। एहि तरहें मोहन अपना केँ चेतबैत अछि। ओ सब सँ पहिने चोरी नहि कय अपन किछु आमद होयत तखनहि चाह पियब से निर्णय करैत अछि। फेर धीरे-धीरे अपन सारा दुर्गुण केँ गुण दिश उन्मुख करैत अछि। ओकर सम्बन्ध मे ता धरि अनेकों बात समाज मे होबय लगैत छैक। लेकिन ओ ओहि सब बातक प्रतिकार केवल स्वयं मे सुधार आनिकय करय चाहैत अछि। ओ केकरो सँ मुंह नहि लगैत अछि, केकरो लग झूठक बहाना नहि बनबैत अछि, बल्कि अपन कमजोरी केँ बुझि केवल अपनहि मे सुधारात्मक रवैया अपनबैत बढि जाइत अछि। बाद मे मोहन एक सफल आ महान इन्सान केर रूप मे जगविदित होइत अछि। समाज लेल अनेकों परोपकारक काज करैत ओ सभक नजरि मे एकटा आदर्श उदाहरण वला व्यक्तित्व बनि जाइत अछि।
मोहनक ई कथा लोकखिस्सा सँ विचलित कतेको लोक लेल उपयोगी होयत। कथमपि लोक सँ नहि उलझि स्वयं आत्मचिन्तन आ मनन केर रास्ता मनुष्य लेल सर्वथा उपयोगी होयत, ई गारन्टी अछि।
हरिः हरः!!


text:
— इला झा
सामा-चकेबा पाबनि भाइ-बहिनक अपार स्नेहक द्यौतक अछि।ई पवित्र स्नेहक पाबनि कार्तिक महिनाक पंचमी सँ पूर्णिमा तक आठ दिन तक चलैत अछि। भ्रातिद्वितिया वा छठि के प्रात सँ अहि पर्वक शुभारंभ होइत छैक। अहि पर्वक विस्तार सम्पूर्ण बिहार, झारखंड, बंगालक पश्चिम दिनाजपुर आ नेपाल तक फैलल अछि। हरेक वर्ण, जातिक लोक अहि पर्व के मिथिला मे पूर्ण विधि-विधान सँ मनबैत
छथि। अहि समय मिथिलांचलक हरेक गली मुहल्ला मे सामाक गीत सुन’ लेल भेटत। ई भाइ-बहिनक पर्व थिक जाहिमे माय – बहिन सभ मिलि गीत गाबि
भाइ के दीर्घ जीवन आ सम्पन्नताक कामना करैत छथि।
सामा-चकेबा पाबनिक शुभारंभ महिला लोकनि काँच चिकनी माँटि सँ मानव आ पशु – पक्षी हाथ सँ गढ़ि सुन्दर आ भव्य आकार दैत करैत छथि। जाहि मे माँटिक बनल सामा-चकेबा(पति-पत्नी), साम्ब(भाइ), एक पंति मे बैसल सत भैंया, खड़ सँ बनाओल वृंदावन, सोन पटुआ सँ बनाओल चुगला, टिहुली, झांझी कुकुर, कचबचिया, बाटो बहिन, मुँह टेढ़ी चिड़िया
, कछुआ सवारी, पौती बनबैत छथि ।आइ काल्हि साँचा सँ बनाओल ई सुन्दर कलाकृति बाजार मे सेहो भेटैत छैक। सुन्दर मुर्ती बना पहिले सुखायल जाइत छैक तकर बाद ओकरा ढ़ौरल जाइत छैक। सुन्दर आकृति के खूब चटक रंग जेना लाल- पिअर, हरिअर, गुलाबी, बैगनी, आसमानी, संतरी आ कारी रंग सँ रगल जाइत अछि।लाल बाँसक डाला मे सामा-चकेबा आ अन्य मुर्ती के स्त्रीगण लोकनि सजबैत छथि। आसपास परोसक महिला लोकनि एकत्रित भ’ राति मे नवधानक शीश आ सुन्दर मुर्ती आ दिया सँ सुशोभित अप्पन
सजाओल चंगेरा माथ पर राखि गीत नाद करैत जोतल खेत मे अप्पन डाला सरकाबैत सामा खेलाइत छथि।
हे सामा चौरी ले हमर भैया के ओरदा दे…
साम – चक साम- चक अबिह’ हे
कूर खेत मे बैसिह’ हे
सब रंग पटिया ओछबिह’ हे
आसीस भाइ के दिह’ हे….
अंतिम दिन बाटो बहिन के चौवटिया पर राखल जाइत छैक। अंत मे पूर्णिमाक राति नवका हरिअर चूड़ा-दही आ गुड़क भोग लगा प्रसाद बाँटल जाइत छैक। सामाक अदला-बदली मैथिली मे मंत्र पढ़ि कैल जाइत छैक।ई पर्व महिला लोकनि करैत छथि। समापन दिन गीत गबैत वृंदावन आ चुगलखोर चुगलाक मुँह मे कारिख पोति जराओल जाइत छैक। गीत –
चुगला करे चुगलपन बिलाड़ि करे म्याऊँ
आरे चुगला तोहे फाँसी द्याउँ
सामा भाइ सँ ठेहुन द’ फोड़ेलाक बाद , भाइके मिष्ठान खाय लेल दैत खेत वा पोखरि मे बहिन सभ लोक गीत गबैत, हुनका पुनः अगला साल अयबाक निमंत्रण दैत भसबैत छथि।
अहि पर्वक सम्बन्ध मे लोक संस्कृति सँ जुड़ल कथा अछि।
द्वापर युग मे भगवान श्रीकृष्ण बेटीक नाम सामा आ बेटा नाम साम्ब छलैन। दुनू भाइ-बहिन मे बहुत प्रेम छलन्हि ।ऋषि पुत्र चारुदत्तक विवाह सामा सँ भेलैन।सामा ऋषि-मुनि जनक सेवा हुनक आश्रम मे जाय करथि। ई बात श्री कृष्णक मंत्री चुरक के बहुत खराब लागनि। ओ लगातार श्री कृष्ण के हुनक पुत्री के खिलाफ कान भर’ लगलथि, हुनक चरित्र पर लांछन रहनि। लगातार यदि कान भरल जाय त’ ओहि बात पर ध्यान देल जाइत अछि। भगवान श्रीकृष्ण सेहो बहुत क्रोधित भ’ अप्पन बेटी सामा के चिड़ै बनि जेबाक श्राप देलथि। अपन पत्नी के चिड़ै बनल देखि चारुदत्त आहत भ’ शंकर भगवान के अपनो चिड़ै बनाबय लेल गोहार लगोलथि।भगवान हुनको चकेबा पक्षी बना देलथि। दुनु युगल जोड़ी पक्षी वृंदावन मे स्वच्छंद रहैत रहथि। मंत्री चुरकके ई नीक नहि लागै।ओ वृंदावन मे आगि लगा देलक। जान बचबैत सामा-चकेबा भागि क’ मिथिला चलि गेलथि। जखन तपस्या के बाद भाइ साम्ब वापस एलथि त’ बहिन-बहनोई के बारे मे जानि व्याकुल भ’ गेलथि। अपन पिता श्रीकृष्ण केँ तप सँ प्रसन्न क’ वरदान मँगलथि।ओ हुनका प्रसन्न क’ पुनः अप्पन बहिन – बहिनोई के मानव रुप मे देख’ चाहलथि। जाहि मे शर्त छल जखन मिथिलाक महिला गीत गाबि सामा-चकेबाक केँ पुजती तखने दुनु पुनःमानव शरीर धारण करताह। साम्ब मिथिला जत’ हुनक बहिन-बहिनोई नुकायल रहथि पहुँचलथि।. मिथिलाक महिला सभसँ सामा-चकेबाक पाबनि हुनक मुर्ती बना लोक आस्थाक गीत गाबि मनब’ लेल कहलखिन।ताहि दिन सँ सामा-चकेवा पाबनि धरि मानव रूप मे रहैत छथि। दुनु गोटेके पूजा विधिवत होइत छन्हि । वृदांवन आ चुरूक चुगला के जराओल जाइत छैक। भाइ-बहिनक अगाध प्रेमक ई आस्था सँ भरल कथा अछि।
सामा(white rumpled Sama) हिमालयी पक्षी अछि आ चकेवा ( Shell duck) साइबेरियन पक्षी अछि। चुगला ओ बहेलिया अछि जे अहि सुन्दर पक्षी सभक शिकार करैत अछि। करीब डेढ़ सौ प्रवासी पक्षी अहि मौसम मे मिथिला मे अबैत अछि आ ओहिमे कयोको पक्षी शिकार होइत अछि । अहि पर्वक निहित भावना के देखैत ई आभासित होइत अछि जे मिथिला मे अहि मौसम मे आब’ वाला पक्षी सभक सुरक्षा हेतु जनमानस केँ जगाब’ लेल कयेको शताब्दी सँ निष्ठा पूर्वक मैथिल समुदाय, खास क’ महिला वर्ग, अति प्राचीन काल सँ समाज के जागृत करैत रहल अछि।
मूल भावना सँ दूर होइत अहि पर्व मे निहित जाहिमे दुनु
पक्षी सामा – चकेबा सेहो अछि। सामा- चकेबा वा अन्य चिड़ै के शिकार होबा सँ बचाओल जाय। अहि मूल भावना के लोक सभ लग अवश्य पहुँचाओल जाय से हमर आग्रह अछि।
भाइ- बहिनक अटूट प्रेम सदा बनल रहै।
जय मिथिला
जय मैथिली
इला झा
४. ११.२०२२


text:
खगड़िया। 19 दिसम्बर। बिहार केँ स्वास्थ्य व्यवस्था पर सदीखन सवालिया निशान ठाढ़ होयत रहैत अछि। हेबो किएक नहि करे, ऊपर जाहि तरहक छवि सामना आयल अछि एहि पर सवाल ठाढ़ होयब जायज अछि। जता दुनियां चांद सँ ल'के मंगल धरिक सफर तय क' रहल अछि, ओतहि बिहार केँ अस्पताल सभक आलम एहेन अछि कि मोबाइलक इजोत मे ऑपरेशन होयत अछि।
खगड़िया केँ गोगरी अनुमंडल अस्पताल मे ऑपरेशन केर सुविधा देल गेल अछि। मुदा आश्चर्यक बात ई अछि कि ऑपरेशन रूम मे नहितँ बिजली केर प्रबंध अछि आओर नहिये जेनरेटर केर सुविधा। एहि कारण सँ जखन ऑपरेशन होयत अछि तेँ मरीज के परिजन सभ मोबाइल केँ टोर्च जड़ा इजोत करैत अछि आओर डॉक्टर साहब ऑपरेशन क' अंजाम दैत छथि।
मोबाइल केँ टोर्चक इजोत मे ऑपरेशन करैत ऑपरेशन रूम के ई छवि वायरल भ' गेल अछि। छवि वायरल भेलाक बाद सँ स्वास्थ्य विभाग हरकत म' अछि। स्वास्थ्य विभाग कुनू भी सवाल केँ जवाब देबै सँ परहेज क' रहल अछि। ऐहिक जबाब सरकार क' सेहो देबाक चाही कि आखिर बिहार मे ऐना किएक भ' रहल अछि। सरकार स्वास्थय सँ ल'के बिजली सुविधा पर अप्पन हुंकार भरैत अछि। मुदा जखन धरातल पर सच नजैर आबैत अछि तेँ लोग सभ अगबे एकहि सवाल पुछबा पर विवश रहैत अछि, आखिर कहिया धरी ऐना चलत?


text:
परमादरणीय मैथिलीस्रष्टा सूर्य “श्री बुद्धिनाथ मिश्र” सर केर जन्मदिवस पर प्रवीण शुभकामना
संलग्न तस्वीर छी “मैथिली लिटरेचर फेस्टिवल” केर कवि सम्मेलनक गीति-काव्य सत्रक। प्रवीणक सौभाग्य जे बैसबाक जगह भेटल सम्माननीय सत्राध्यक्ष श्री बुद्धिनाथ मिश्र सरक बाम भागक कुर्सी पर, आर हमर बाम भाग मे छथि बहुप्रतिभावान मित्र-भाइ-ओझा “हेमन्त झा”। आजुक अवसर थिक सम्माननीय महापुरुष बुद्धिनाथ सरक जन्मदिनक।
सर ७१ वर्ष पूरा कयलनि। लेकिन हृदय आ मोन दुनू हिनकर कोनो २५ वर्षक युवा सँ कहियो कम नहि भेल आ ने होयत। सर जखन हँसैत छथि त हृदयक तार हिलबाक अनुभूति सोझाँ बैसल लोक केँ सहजहि भऽ जायल करैत छैक। अत्यन्त रसीला स्वभावक, मुदा धीर-गम्भीर आ ज्ञानवान् व्यक्तित्व छथि जिनका संग संगत पाबि हम सब धन्य भेल छी।
सर द्वारा रचित मैथिली गीत मे जे प्रवाह छैक आर जाहि तरहक हृदयस्पर्शी भाव छैक से हमरो सनक हरमूठ साहित्यप्रेमी बुझि जाइत छैक। बड बेसी रहस्यमयी आ घुमघुमौआ जाल फेंकि चतुर मल्लाह बनैत कतेको कवि शिरोमणि केँ देखल, मुदा सर केर प्रस्तुतिक एक-एक लाइन मे दर्शक दीर्घाक जन-जन केँ तारतम्य मिलबैत देखल, ताहि दिन बुझल जे वास्तव मे काव्यक मर्म कतेक तीक्ष्ण होइत छैक जे सोझाँ बैसल दर्शकक मोन केँ कतेक पहिने भाँपिकय एहेन-एहेन महान कवि-गीतकार सब रचने रहैत छथिन। सर केर रचना प्रति पूर्ण समर्पणक संग मैथिलीक जय-जयकार करनिहार महान सृजनकर्मीक रूप मे हम हृदय सँ हिनका प्रणाम करैत जन्मदिन पर शीश झुका पैर छुबि प्रणाम करैत शुभकामना दैत छियनि। ईश्वर हिनका सदिखन एहिना राखथि जेना ई छथि।
सेन्स अफ ह्युमर केर सम्राट – हमेशा आशीर्वाद देबाक अभयमुद्रा मे ठाढ – अभिभावकत्व सँ ओतप्रोत – बच्चा आ युवाक भविष्य निर्माण प्रति विशेष लगाव रखनिहार – हमर आ समस्त मैथिली संग हिन्दी भाषाक चर्चित संरक्षक आ साहित्यिक विकासक संग राष्ट्र ओ मानवताक राजनीतिक – सामरिक विकास प्रति जागरुक महापुरुष केर रूप मे अपनेक परिचिति आ हमरा सभक संगत सच मे आह्लादकारी रहल, आगुओ एहिना रहय, आशीर्वाद दैत रहब। भगवती अहाँ केँ पूर्ण स्वस्थ आ मैथिलीक यज्ञादि मे सक्रियतापूर्वक संग दैत रही, यैह कामना संग पुनः जन्मदिनक अशेष शुभकामना सर!
अपनेक अनुगामी – अनुजवत् प्रवीण
हरिः हरः!!


text:
युवा अपन सांस्कृतिक धरोहर सs राज्य व देशक नाम उज्ज्वल करैथ : डीएम
मधुबनी। 30 नवम्बर। जिला युवा महोत्सव मंगल दिन वाट्सन उच्च विद्यालय कs आॅडिटोरियम में मनायल गेल। युवा महोत्सवक उद्घाटन जिला पदाधिकारी गिरिवर दयाल सिंह दीप प्रज्वलित करि कैला। एही मौका पर डीएम कहला कि युवा के पढाईक संग - संग खेलकूद, संगीत, नृत्य एवं अन्य विद्या में सेहो अभिरुचि राखक' चाहि.एही सs छात्र-छात्राक' प्रतिभाक' विकास होयत अछि। युवा अपन सांस्कृतिक धरोहरक' रक्षा के लेल लोक गीत, लोक गाथा, सुगम संगीत, शास्त्रीय नृत्य सीख कर जिला, राज्य व देशक नाम उज्ज्वल करैथ। डीएम युवा महोत्सव में भाग लेबा वाला कलाकारक' उज्वल भविष्यक' कामना कैला। कलाकार अपन कला प्रदर्शन सs निर्णायक मंडली के प्रभावित करबाक कोशिश कैला। एही दौरान विभिन्न विधा में प्रतिभागि सभ में प्रथम स्थान पाब के लेल कड़ा संघर्ष करे पड़ल ओतैह समूह लोक गीत में एक मात्र प्रतिभागी अरविंद कुमार के कमजोर प्रदर्शनक' बादो राज्य स्तर पर प्रदर्शन करबाक मौका भेटल। महोत्सवक' शुरुआत शिवगंगा बालिका उच्च विद्यालयक' शिक्षिका मधु कुमारी द्वारा भगवती बंदना जय जय भैरवि असुर भयावनि सs भेल . कार्यक्रम में 15 सs 35 बरखक प्रतिभागि 8 विद्या में अपन - अपन जौहरक' प्रदर्शन ;कैला। कार्यक्रम में शास्त्रीय गायन, वादन, समुह लोक गीत, शास्त्रीय नृत्य, समूह लोक नृत्य, चाक्षुष कला वक्तृता, एकांकी नाट में कलाकार अपन विद्याक' प्रदर्शन कैला।


text:
सुपोल:राहगीर केँ ठोकर माइर कs कार सहित भाइग रहल सुपौल जिलाक भाजपा नेता केँ ग्रामीण सबहक भीड़ पकैड़ लेलक और जैम कs धुनाइ कs देलक।एही दौरान रामपुर ओवरब्रिज निवासी नुरुल अमीन कोनो तरहे भाजपा नेता केँ लोग सब सs बचा कs अपन घर में नुका देलक आओर हुनक कार केँ सेहो अपना दरबजा पर सुरक्षित रखवा लेलैथ।
उक्त भाजपा नेताक नाम बॉबी बताओल जा रहल आई जे सुपौल जिलाक के प्रतापगंज स्थित तईंटोलिया निवासी सुनील बसेदार केँ सुपुत्र छैथ । बॉबी सुपौल जिलाक भाजपा सहकारिता मंचक जिला उपाध्यक्ष छैथ।एही घटनाक संबंध में भाजपा नेता बॉबी केँ कहब अछि , ओ अपन कार नंबर बीआर 50 बी-7560 सs फारबिसगंज आइब रहल छलैथ। रस्ता में लोग सब हुनका पकैड़क हुनका संग माइरपीट केलक आओर हुनक मोबाइल आर तीनटा एटीएम कार्ड केँ छीन लेलक। ओ कार सs एक्सीडेंट होबाक बात सs इनकार केलैथ आई ।
इम्हर कथित रूप सs कारक ठोकर सs घायल मो गयास रेवाही केँ इलाज ओही जगहक स्थानीय अनुमंडलीय अस्पताल में कैल जा रहल अछि। ओतैए घटनाक सूचना पर स्थानीय दारोगा मालाकार पुलिस बलक संग घटनास्थल पर पहुंचलैथ ।
#हीट एंड रन #सुपौल #मैथिली समाचार


text:
मे ब्रिट मोजर
मे ब्रिट मोजर (जन्म ४ जनवरी १९६३) नर्वेक प्रसिद्ध मनोवैज्ञानिक आर ट्रनह्याम, नर्वे स्थित नार्वेजियन यूनिवर्सिटी अफ साइन्स एन्ड टेक्नोलोजी (एनटीएनयू) मे रहल कभ्ली इन्स्टिच्युट फर सिस्टम्स न्यूरोसाइन्स एन्ड सेन्टर फर द बायोलोजी अफ मेमोरीमे संस्थापक निर्देशक छी ।
मोजर तथा हुनकर पति एडभार्ड मोजर पीएचडी कारलाक एक वर्ष बाद सन् १९९६ मे एनटीएनयूमे मनोविज्ञान तथा न्यूरोविज्ञानक सह-प्राध्यापक (एसोशिएट प्रोफेसर) पदमे नियुक्त भेल छल । मोजर अपन पति साथे मिलक बहुत पुरस्कार प्राप्त करने छल जेहि मध्ये लोइसा ग्रास होविट्ज प्राइज आर कार्ल अवार्ड सेहो सामिल अछि । सन् २०१४ मे मस्तिस्क स्थान पता लगाबवाला प्रणाली बारेमे अध्यन कारला पश्चात हुनका हुनकर पति तथा जोहन ओ केफे साथे चिकित्साक क्षेत्रमे नोबेल पुरस्कार प्राप्त करने अछि ।[१][२]
प्रारम्भिक जीवन[सम्पादन करी]
सन्दर्भ[सम्पादन करी]
- ↑ ताजा खबर (६ अक्टोबर २०१४), "चिकित्सा शास्त्रक नोवेल ३ बैज्ञानिकक", जनखबर।
- ↑ "Press Release: The 2014 Nobel Prize in Physiology or Medicine" [प्रेस विज्ञप्ति: २०१४ के चिकित्सा क क्षेत्रमे नोबेल पुरस्कार] (अङ्ग्रेजीमे), नोबेल प्राइज, ६ अक्टोबर २०१४।


text:
आकाशवाणी दरभंगा सं जुड़ल ह्रषिकेश सुलभ जीके लंदन मे सम्मानित कएल गेलन्हि... मशहूर कथाकार...नाटककार ह्रषिकेष जी के लंदनक हाउस ऑफ कॉमन्स मे 16वां इंदु शर्मा कथा यूके सम्मान सं सम्मानित कएल गेलन्हि. ह्रषिकेश जीके ई सम्मान हुनकर कथा संकलन ‘वसंत के हत्यारे ’ के लेल देल गेलन्हि.
नलिन सूरी जीक कहनाय छलन्हि जे कथा यूके केर ई आयोजन विभिन्न भाषाई समुदाय केर लोक के जोड़य मे अहम भूमिका निभा रहल अछि. हृषिकेश सुलभ जीक कहनाय छलन्हि जे हुनका लेल तं लिखनाय जीबय केर लेल एकटा जरूरी शर्त जकां अछि. बिहार के जेहि इलाका सं ओ अबैत छथिन्ह ओहि ठाम लोक के एक- एक पल के लेल... एक- एक सांस के लेल संघर्ष करय पड़ैत अछि...सुलभ जी इहो कहलखिन्ह जे हमर सभक साझा संस्कृति के राजनीतिक नज़र लागि गेल अछि...जकरा हम सभ बचाबय के कोशिश में लागल छी.
एहि अवसर पर ब्रिटन मे बसि चुकल हिन्दी केर लेखक महेंद्र देवसर आओर कादम्बिरी मेहरा के ग्यारहवां पद्मानंद साहित्य सम्मान प्रदान कएल गेलन्हि


text:
एक दिस जता एसी लोकल चलबाक खुशी अछि, ओतहि दोसर दिस सामान्य यात्री सभकेँ ऐहिक खामियाजा सेहो भुगते परतैन्ह, किएक जे 12 सामान्य सेवा केर बदला एसी लोकल केर सेवा देल जायत। एहि 12 मे 8 सर्विस चर्चगेट सँ विरार आओर 3 सर्विस चर्चगेट सँ अंधेरी बीच चलाओल जायत। ई सभ तेज लोकल होयत, जखनकि धीमी लोकल केर तौर पर सिर्फ एक सर्विस महालक्ष्मी सँ बोरिवली के बीच चलाओल जायत।
मुंबई केँ लोकल ट्रेन नेटवर्क क' एहिठामक लाइफलाइन कहल जायत अछि। एनामे एसी लोकल ट्रेन शुरू भेला सँ यात्री सभक सफर बहुत आसान होमै बला अछि। अपने क' बता दी मुंबई लोकल मे हर दिन 65 लाख सँ बेसी यात्री सफर करैत अछि। अकेला वेस्टर्न लाइन पर रोजाना लगभग 35 लाख यात्री सफर करैत अछि, एहि लाइन पर 37 स्टेशन पड़ैत अछि। एसी लोकल क' सभसँ पहिने एहि लाइन पर चलाओल जायत।


text:
दशावतार
दशावतार ( संस्कृत: दशावतार ) पालनकर्ता भगवान विष्णुकऽ दश मुख्य अवतारसभके जनावैत अछि । ब्रह्माण्डक नियम पालना करैल भगवान विष्णु अवतार लैएत अछि ।
दशावतारमे मत्स्य अवतार, कूर्म अवतार , बराह अवतार, नृसिँह अवतार, वामन अवतार, परशुराम अवतार ,श्रीराम अवतार, कृष्ण, बलराम वा बुद्ध आ कल्की अवतार मानैत अछि । दशावतारमे कृष्णके नै मनैवाला परम्परामे , कृष्णके सम्पूर्ण अवतारक मूल मानैत अछी । कोनो परम्परामे कृष्ण वा बुद्धक साटो जगनाथके लेएत अछि । कल्की बाहेक सब अवतारसभ पृथ्वीमे देखा परैत अछिने कल्की कलि युगक अन्तिम समयमे प्रकट होएत अछि ।
व्याख्या[सम्पादन करी]
दशावतारको सुची बिभिन्न क्षेत्रअनुसार फरक फरक हुन सक्छन । तलको तालिकामा दशावतारका बिभिन्न अवतारहरुको श्रेणी सहितको सारांस प्रस्तुत गरेको छ ।
सुची[सम्पादन करी]
- मत्स्य, भगवान प्रलयक समुद्र बिहार सत्यव्रतके ज्ञान आ भक्तिक उपदेशसभ देलक । हयग्रिव नाम भेल राक्षस वेदसभके समुद्रमे नुका राखने छल भगवान मत्स्य हयग्रिवके मार वेदसभक सेहो उदार केने छल ।
- कुर्म, मन्दराचल पर्वत समुन्द्रक गहिराईमे डुबे लागल । ई देख देव दानवसभ फेर बिष्णुक शरण लेए पुगल । भगवान विष्णु सेहो कछुवाक रूप धारण करै पर्वतके अपन पिठमे अड्डाएलक।
- बराह, पृथ्वीके लातसँग हान समुन्द्रमे डुबाउने "हिरण्यक्ष" नाम भेल राक्षसक बध केने छल । जलमे डुबल पृथ्वीके पूर्ववत करै पूथ्वीक उद्दार केने छल ।
- नरसिंह दैत्यराज हिरण्यकशेपुक बध करैके निमित्त आ भक्त प्रह्लादक उदार करैके निमित्त विष्णु भगवान नरसिँहावतार धारण करै परल छल । आधा शरिर सिँहक आ आधा शरिर लोगके छल ।
- वामन भगवान विष्णु अदितीक कोखसँग वामन अवतारक रुपमे जन्म लेलक। भगवान वामन ८ बर्षक भेल वाद ब्रह्माजी व्रतबंध देलक। व्रतवंधक देशान्तरमे जा क्रममे भगवान वामन बली राजा लऽ गेल । वामनके देख राजा बलि आदर पूर्वक आफुकहाँ आएल कारण सोधलक । तब वामन बलीके अपन कुछ दान लऽ वाचा करै आग्रह केलक। तब बलि सेहो माग चिज देएल वाचा केलक।
- परशुरामक मुख्य हतियार परशु (बन्चरो) भेल हिकर नाम परशुराम भेल मानैत अछि । परशुरामक पिताक नाम ऋषि जमदग्नि आ माताक नाम रेणुक छल । परशुराम एक ऋषिपुत्र भेल कारण क्षत्रीय गुणसभ छल । परशुराम २१ पटक पृथ्वीक क्षत्रियसभक संहार केने छल ।
- श्रीराम अवतार, अयोध्याक राजा दशरथ आ रानी कौशल्याक सब सँ जेठ पुत्र छल । रामक पत्नीक नाम सीता छल (जकर लक्ष्मीक अवतार मानैत अछि) आ हिनकर तीन भाइ छल : लक्ष्मण, भरत आ शत्रुघ्न । राम राक्षस जातिक राजा रावणक वध केलक ।
- बलराम, बलराम भगवान श्रीकृष्ण पैग भाइ तथा गोकुलक राजा नन्द आ यसोदाक पुत्र छथि। हिनका शेषावतार सेहो मानल जाएत अछी तसर्थ ओ अत्यधिक क्रोधी सहो छल ।
- कृष्ण[२] श्रीकृष्णके जन्मिएकै घडी कंशसँ बचावेल हिनकर पिता वसुदेव गोकुलवासी नन्द गोपक घरमे छोडने छल ।
- कल्की अवतार कलि युगक अन्त होएत अछि। जब कलियुगमे लोगसभ धर्मक अनुसरण करैल बन्द करैदेएत अछि तब ई अवतार होएत अछि।
विकासवादी व्याख्या[सम्पादन करी]
कुछ आधुनिक व्याख्यातासभ विष्णुक दशावतारके सरलसँ जटिल जीवक क्रम-विकासक सिद्धान्तसँ देखैत अछी । एहन व्याख्या सर्वप्रथम सन् १८७७ मे हेलेना ब्लावात्सकी केने छल । ओ दशावतारके निम्नानुसार प्रस्ताव केने :[३] right|thumb|275x275px|विष्णु र अवतार
- मत्स्य - माछा ( प्यालियोजोइक इरा)
- कुर्म - उभयचर कछुवा (मेसोजोइक इरा)
- वराह - बँदेल ( सेनोजोइक इरा)
- नरसिंह - नर आ सिंह अर्ध मानव अवतार (सेनोजोइक इरा)
- वामन - पहिल मानव स्वरूप अवतार
- परशुराम -
- राम - नायक, आदर्श पुरुष , बनारका साथी
- कृष्ण
- बुद्ध
- कल्की - होएल बाकि
सन्दर्भ सामग्रीसभ[सम्पादन करी]
- ↑ J.P. VASWANI (2017). Dasavatara. Jaico Publishing House. pp. 12 - 14. https://books.google.com/books?id=eSNADwAAQBAJ&pg=PT13&dq=Matsya#v=onepage&q=Matsya&f=false.
- ↑ Wuaku 2013, p. 148.
- ↑ Nanda, Meera (19 November 2010). "Madame Blavatsky's children: Modern Hinduism's encounters with Darwinism". Handbook of Religion and the Authority of Science. BRILL. pp. 279–344. आइएसबिएन 90-04-18791-X. https://books.google.com/books?id=OQOJJiyOyH8C&pg=279&.


text:
विकिपिडिया:परिचय
विकिपीडिया एकटा मुक्त ज्ञानकोष अछि जे दुनियाभरिक योगदानकर्ता द्वारा लिखल जा रहल अछि । ई एकटा विकि अछि जकर अर्थ अछि कि क्यो - कोनो लेखकेँ एहि पृष्ठकेँ बदलू लिंककेँ क्लिक कए बदलि सकैत अछि । एहि पृष्ठकेँ बदलें लिंक सुरक्षित पन्ना केँ छोड़ि सर्वत्र अछि ।
ई प्रोजेक्ट 15 जनवरी, 2001 केँ अंग्रेज़ी मे शुरु भेल आ'अंग्रेरेज़ी विकिपीडियामे चवालिस लाखसँ बेशी लेखपर कार्य भय रहल अछि । जखन कि मैथिलीमे मैथिली विकिपीडियाक प्रारम्भ जनवरी २००८ मे भेल ढेर-रास १३,७२० लेखपर कार्य कएल जा रहल अछि । अन्य भाषां केँ मिलाय १ करोड सँ बेशी लेख पर कार्य भय रहल अछि । अंग्रेज़ी विकिपीडियामे प्रति दिन भरि दुनिया सँ शत-सहस्र योगदानकर्त्ता हजार-हजारक संख्यामे परिवरत्तन कए रहल छथि आ' बहुत रास नव लेख बनि रहल अछि । ई मैथिली म सेहो भ सकैत अछि, मात्र एकटा आरम्भक आवश्यकता अछि । मैथिली विकिपीडीया अथि इन्कूबेटर यानि कि परीक्षणमे रहल अइछ। एहि विकीमे नियमित योगदान करत रहल मैथिलीभाषी योगदाताक सकृय सहभागिता बनकर एकर इन्कुबेटरसँ बाहर निकाल सकत अइछ।


text:
राज दरभंगा द्वारा स्थापित चीनी मिल, जूट मिल, पेपर मिल सभ केना बंद भेलैक तकर प्रत्यक्षदर्शी छलाह एहि सभ मिलक उच्च पद पर काज केनिहार डा. बिनोदानन्द झा “विश्वबन्धु”। सकरी चीनी मिल मे लेबर आफिसरक रूप मे काज आरम्भ केनिहार स्व. डा. झा मिथिलाक नष्ट होइत उद्योग धंधा कें अपना आँखिएँ देखने छलाह। हुनक आत्मकथा जीवन एक प्रयोगशाला एहि घटना सभसँ भरल-पूरल अछि।
अशोक पेपर मिलक सम्बन्ध मे आरो कतेक रास हुनक आत्मकथा अछि। आइ जखनि प्रसंग आएल अछि तँ अशोक पेपर मिल बंद होएबाक घटना पर हुनक भोगल यथार्थ एतए उद्धृत अछि-
(पृष्ठ संख्या 92-94)
“भ्रष्ट राजनीतिज्ञ लोकनिक शिकार अशोक पेपर मिल भ’ गेल।
अशोक पेपर मिल आसाम आर बिहार दुनू सरकारक संयुक्त साझीदारीमे छलैक। किन्तु एकरा पर प्रत्यक्ष रुपें कोनो सरकारक हस्तक्षेप नै चलैत छलैक। ओना एकरा बोर्ड ऑफ़ डाइरेक्टर्स द्वारा चलौल जाइत छलैक, जे राजनीतिज्ञ लोकनि सँ दूर प्राफ़ेशनल मैनेजमेटक रूपमे चलैत छलैक।
दरभंगा महाराजा द्वारा स्थापित ई मिल महाराजाक अचानक देहावसानक समय जखनि बन्द भ’ गेलैक आर दरभंगा राज्यक एक्सक्यूटर पं. लक्ष्मीकान्त झा जखनि एकरा आसाम सरकारक हाथे बेचबा ले तैयार भेलाह त’ तत्कालीन मुख्यमंत्री एवं कर्पूरी ठाकुरक अथक प्रयत्न सँ एहि मिल के आसाम आर बिहार सरकारक ज्वाइन्ट वेन्चरक रुपमे पुर्नजीवित कैल गेल। आर श्री ए. डी. अधिकारी आई. ए. एस. क’ निर्देशनमे आसाम आर बिहार दुनू जगह मे मिल सुचारु रुपसँ चलिक’ बहुत जल्दी देशक कागज उद्योगमे अपन छवि नीक बना लेलक।
किन्तु डा. जगन्नाथ मिश्रक कार्यकालमे एकरहु पर ग्रहण लागि गेलै, सब किछु नष्ट भ’ गेलैं। बिना कारण के हिनका लोकनिक व्यक्तिगत स्वार्थ अशोक पेपर मिल के बन्द करा देलक। हिनके लोकनिक व्यक्तिगत स्वार्थक कारणे आपसी बंटवारा वाली बात उठलै आर कम्पनी बन्द भ’ गेलै।
एक घटनाक हम प्रत्यक्षदर्शी छी। दुर्भाग्यवश एहि कम्पनी के ने त’ पैसाक कमी भेलै, ने मार्केंटिंगक समस्या, ने कच्चे मालक कमी, ने मजदूरे ल’ के परेशानी भेलै, सब चीज अछैत, बन्द भ’ गेलै।
किछु राजनीतिज्ञ मंत्री एवं बिहार सरकारके तत्कालीन अधिकारी लोकनि एहि कम्पनी के अपन चारागाह बनबए चाहैत छलाह, जे नै भ’ रहल छलनि। ओ चाहैत छलाह जे यदि आपसी बटवारा भ’ के बिहार सरकारक हाथमें आबि जाए, त’ बिहारक मंत्रिलोकनि एवं ऑफि़सरोक व्यक्तिगत रुपसँ लाभ होइतनि।
एहेन लोक मे डा. जगन्नाथ मिश्र, श्री रामाश्रय प्रसाद सिंह, उद्योग मंत्री एवं श्री भैरव मिश्र (उद्योग विभागक मुख्य अधिकारी छलाह जे अशोक पेपर मिलक फ़ाइल के मुख्यतया निवारण करैत छलाह जिनकर नाम लेल जा सकैत अछि। आसाम से श्री ए. डी. अधिकारी प्रबन्ध निदेशक छलाह। हुनकर चयन यू. एन. ओ. विदेशमे भ’ जेबाक कारणे, जखनि ओ जाए लगलाह, त’ बिहार सरकारमे एक दक्षिण भारतीय मि. नाथन आइ. ए. एस. उद्योग विभागक सचिव हेबाक कारणे पूर्वमे सेहो डाइरेक्टर रहि चुकल छलाह, आर हुनका पेपर मिलमे अधिक रुचियो छलनि, तें हुनकर नाम प्रबन्ध निर्देशक बनेबा ले शिफ़ारिश केलथिन।
बहुत कठिनतासँ मुख्यमंत्री हुनका रिलीजो क’ देलखिन। किन्तु जखनि ओ गौहाटीमे ज्वाइन करबाले गेलाह, त’ ओइ समय आसाम आन्दोलन चरम सीमा पर रहबाक कारणे असामी लोकनि हिनकर विरोध क’ ज्वाइन करए नै देलकनि जे प्रबन्ध निर्देशक आसाम कैडरे सँ होएबाक विधान छैक। ओ वापस भ’ के पटना चलि एलाह।
आसाम-बिहार सरकारमे पेपर मिलक राजनीति अही घटनासँ गरमाब” लागल। किछु स्वार्थी अधिकारी वर्ग जे पेपर मिल के अपन चारागाह बनबए चाहैत छलाह, हुनका लोकनि के अपन-अपन रोटी सेकवाक मौका भेटि गेलनि।
डॉ डी. के. बोरा कार्यकारी प्रबन्ध निर्देशक बनौल गेलाह। ओना त’ ओतय हम वरीय कार्मिक पदाधिकारीक पद पर छलहुँ, किन्तु पूर्व प्रबन्ध निर्देशक प्रायः हमर कार्य क्षमताक तारीफ़ बोरा साहेब के कहि गेल रहथिन, जाहि सँ ओ हमरा अपन अप्रत्यक्ष रूपें सलाहकार बना लेलनि। बिहार सरकार से 40 लाख रूपया लेबाक छले, तें हम बिहारक मुख्य मंत्री डा. जगन्नाथ मिश्रसँ श्री बोरा साहेब के भेंट करबाक तिथि-समय निर्धारित करबौल।
श्री अरुण पाठक उद्योग विभागक सचिव छलाह। हम आर बोरा साहेब पटना गेलौ, पाटलीपुत्र होटेल मे ठहरलौं आर ओत’ सँ तैयार भ’ के सचिवालय गेलौ। ओत’ पहिने उद्योग सचिव श्री अरुण पाठकजी सँ भेट केलियनि। ओ सलाह देलनि जे मुख्यमंत्री जी दरभंगा गेल छथि, अएबा मे समय लगतनि, अहाँलोकनि ताबत उद्योगमंत्री सँ भेंट क’ लिय’।
हम दुनू गोटे मंत्री महोदय सँ भेंट करबा ले हुनके चेम्बरमे प्रवेश कएनहि रही, कि मंत्री महोदय कोनो औपचारिकताओ नै निभौलनि। हमरा लोकनिके बैसबो तक ले नै कहलनि जेना कि पहिनहि सँ तैयार होथि, एकतरफ़ा बहुत खराब तरहें बोरा साहेब के गारि फ़ज्जति करैत रहलाह।
संयोगवश ओ हिन्दी नै बुझैत छलथिन, तथापि फ़ेर एतबा त बुझिये गेलथिन जे ई हमरा गारि द’ रहल छथि। ओ कहलनि- Let us go back. These Bihari politician will not allow to run the Mill. Now we will not see your CM. अर्थात् हम सब वापस चली ई बिहारी राजनीतिज्ञ मिलके नंइ चलबए देताह आब हम अहाँक मुख्यमंत्री सँ सेहो भेंट नै करब। हम दुनूगोटे ओत’ सँ वापस भ’ के गौहाटी आवि गेलहुँ।
बोरा साहेब बहुत ईमानदार ईज्जतदार आसाम मे मानल जाइत छलाह, हिनकर पिता सेहो आसामक जानल-मानल ईज्जतदार काग्रेसी नेता रहि चुकल छलाह। ई बेइज्जतीक सूचना सुनिते आसामी लोकनिक शरीरमे आगि लागि गेलै। ओ सब ओतुका बिहारी लोकनिंक शत्रु भ’ गेल। आर ई घटना सँ पेपर मिलमे आसाम-बिहार सरकारक बीच फ़ूटक नींव पड़ि गेलै। धीरे-धीरे दुनूक क्रिया कलापोमे आगिमे धीक आहूति देबाक काज करैत रहलै। मंत्रीगण, किछु अधिकारी वर्ग फ़ूटक पूरा लाभो उठौलनि। मुर्दाक शरीर सँ गिद्ध जेकां नोचि नोचि अपन पेट भरय लगलाह, आर हजारो श्रमिक लोकनिक पेट पर लात मारिक’ बिहारक एक नीक उद्योग के जकरा हम किछु गोटे जी जान लगाक’ ठाढ करबाक गौरव प्राप्त केने रही क्षणिक लोभक कारणे बन्द करबाक श्रेय प्राप्त क’ लेलनि।
मंत्रीजीक पाप गुप्ते रहलनि कारण ओत’ प्रत्यक्षदर्शी मात्र हम चुप्पे रहलहुँ। तकर कारण बिहारी होएब छल आर पछिला स्व. हरिनाथ मिश्रजी के कहबाक भोग भोगि चुकल छलहुँ। आर अपने स्वार्थमे आन्हर पुनः बिहार आबए चाहैत छलहुँ।”


text:
नैन सँऽ नैन मिलल नशा बेजोड़ भेलै लीरिक्स नैन सँऽ नैन मिलल, नशा बेजोड़ भेलै,नैन सँऽ नैन मिलल, नशा बेजोड़ भेलै,जानि ने साँझ पड़ल की,जानि ने साँझ पड़ल की, कखन भोर भेलै,नैन सँऽ नैन मिलल, नशा बेजोड़ भेलै,नैन सँऽ नैन मिलल, नशा बेजोड़ भेलै,जानि ने साँझ पड़ल की,जानि ने साँझ पड़ल की, कखन भोर भेलै,नैन […]
Tag: मैथिली सिंगर
कोहबर घर गेलौं पिबैते पिबैते
कोहबर घर गेलौं पिबैते पिबैते लीरिक्स कोहबर घर गेलौं पिबैते पिबैते,कोहबर घर गेलौं पिबैते पिबैते,एखन धरि जिबै छी पिबैते पिबैते,कोहबर घर गेलौं पिबैते पिबैते,कोहबर घर गेलौं पिबैते पिबैतेएखन धरि जिबै छी पिबैते पिबैते,कोहबर घर गेलौं पिबैते पिबैते,कोहबर घर गेलौं पिबैते पिबैते….. विवाहो सँऽ पहिने रही भोला-भाला,विवाहो सँऽ पहिने रही भोला-भाला,दहेजक रूपैया खोललक शीशी ताल,दहेजक रूपैया […]
जहिया सऽ हमरा बिसरलैं गे मैया
जहिया सऽ हमरा बिसरलैं गे मैया लीरिक्स जहिया सऽ हमरा बिसरलैं गे मैया,जहिया सऽ हमरा बिसरलैं गे मैया,जिनगी भेलै सुनसान गे,जो गे मैया ई की केलैं,जो गे मैया ई की केलैं,हमरा बना देलैं आन गे,गे मैया गे हमरा बना देलैं आन गे….. जहिना शरीर ई प्राण बिना माँ,तहिना जीवन तोहर बिना माँ,जहिना शरीर ई प्राण […]
एहेन सुंदर मिथिला धाम
एहेन सुंदर मिथिला धाम लीरिक्स एहेन सुंदर मिथिला धाम,एहेन सुंदर मिथिला धाम,दोसर पायब कोन ठाम,दोसर पायब कोन ठाम,दुल्हा-दुल्हिन सीता राम जनकपुर में,दुल्हा-दुल्हिन सीता राम जनकपुर में,एहेन सुंदर मिथिला धाम,एहेन सुंदर मिथिला धाम,दोसर पायब कोन ठाम,दोसर पायब कोन ठाम,दुल्हा-दुल्हिन सीता राम जनकपुर में,दुल्हा-दुल्हिन सीता राम जनकपुर में….. हम ने करबै ककरो आश,हम ने करबै ककरो आश,जखन […]
धन धन राज अयोध्या
धन धन राज अयोध्या धन्य राजा दशरथ रे लीरिक्स धन धन राज अयोध्या धन्य राजा दशरथ रे,धन रे कौशल्या के भाग कि राम जनम लेल रे, देखथि पण्डित पुरोहित पोथी कर लेने रे,ललना रे बालक होयत सगेआन वनहि सिधारत रे, से सुनि रानी विकल भेली राजा मुरक्षित भेल रे,ललना रे राम जनम लेल जौं वन […]
जाहि दिन आहे बाबू तोरो जनम भेल
जाहि दिन आहे बाबू तोरो जनम भेल लीरिक्स जाहि दिन आहे बाबू तोरो जनम भेल,अन्न पानि किछू ने सोहाय हे, सेहो बाबू चलला गौरी विआहन,दुधबाक दाम दहू ने चुकाय हे, दूधक दाम अम्मा सैधियो ने सकै छ,पोसाइक दाम दै देब हे, जाबत जीबऽ अम्मा सैधियो ने सकै छ,धनी हेती नौरी तोहार हे, नित दिन आहे […]
मूड़न गीत (सम्पूर्ण विधि गीत)
गोसाउनि नोतक गीत :- बट्टा भरि चानन रगड़ल पाने पत्र लिखल हे,ताहि पान नोतब गोसाउनि जे नित पूजि थिकि हे, बट्टा भरि चानन रगड़ल पाने पत्र लिखल हे,ताहि पान नोतब पितर लोक जे निज आशिष देथि हे, बट्टा भरि चानन रगड़ल पाने पत्र लिखल हे,ताहि पान नोतब कुटुम्ब लोक जाहि सँऽ सोहावन लागू हे, बट्टा […]
सबहक सुधि आहाँ लै छी हे अम्बे
सबहक सुधि आहाँ लै छी हे अम्बे लीरिक्स सबहक सुधि आहाँ लै छी हे अम्बे, हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे,हमरा कियै बिसरै छी हे मैया,हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे….. आनि गंगाजल पिड़िया निपै […]
हे भवानी दुःख हरू माँ पुत्र अपन जानि के
हे भवानी दुःख हरू माँ लीरिक्स हे भवानी दुःख हरू माँ पुत्र अपन जानि के,दय रहल छी दुःख भारी बीच भँवर मे आनि के,हे भवानी दुःख हरू माँ पुत्र अपन जानि के….. आबि आशा में पड़ल छी की करू हम कानि के,विश्वमाता छी आहाँ माँ आहाँ से हम मानि के,हे भवानी दुःख हरू माँ पुत्र […]
खो रे मंगला पड़ल रह
खो रे मंगला पड़ल रह लीरिक्स माटी नै लागे तन में देखिहैं, सोना सनक जुआनी,बात सगुन के चलि रहल छौ, छटा के रखिहैं कानी,बाबा हाथ में होरक लागन, तू तकिया लै अड़ल रह,खो रे मंगला पड़ल रह, खो मंगला पड़ल रह,खो रे मंगला पड़ल रह, खो मंगला पड़ल रह,माटी नै लागे तन में देखिहैं, सोना […]


text:
निर्मला कर्ण- अग्नि शिखा (भाग-
९)
निर्मला कर्ण (१९६०- ), शिक्षा - एम् ए, नैहर - खराजपुर,दरभङ्गा, सासुर - गोढ़ियारी (बलहा), वर्त्तमान निवास - राँची,झारखण्ड, झारखंड सरकार महिला एवं बाल विकास सामाजिक सुरक्षा विभाग में बाल विकास परियोजना पदाधिकारी पद सँs सेवानिवृत्ति उपरान्त स्वतंत्र लेखन।
मूल हिन्दी- स्वर्गीय जितेन्द्र कुमार
कर्ण, मैथिली अनुवाद- निर्मला
कर्ण
अग्नि शिखा (भाग - ९)
पूर्व कथा
राजा पुरूरवा एक सय आठम अश्वमेध यज्ञ के लेल आवश्यक निर्देशन लेमय के वास्ते ऋषि अगस्त्य के आश्रम में अपन प्रधान आमात्य के संग जाई छथि,आ हुनका संs निर्देशन लैत छथि ।
आब आगू
यज्ञक घोड़ा जंबूद्वीप के निर्विघ्न पार कs गेल छल । आब ओ शाकद्वीप में आगू बढ़ल जाईत छल l ईहो द्वीप निर्विघ्न पार कs लेलक l एहि तरहें क्रौंच द्वीप,शाल्मल द्वीप,गोमेदक द्वीप आ पुष्कर द्वीप के पार करैत ओ श्याम कर्ण अश्व आब कुश द्वीपक सीमा के अंतर्गत विशाल सागर के पार करैत आगू बढ़ल l
एतवा में पताल लोक संs दानव राज केशि निकसि पड़ल l ओकर एक गोट सहयोगी विरोचन यज्ञक अश्व के लगाम थामि लेल,आ ओहि अश्व के लs कs पताल लोक दिस विदा भेल l ओकरा पाछू पुरूरवा के सभ योद्धा भागल l तलवारक खनखनाहट संग भाला बरछीक ठन-ठनाहट संs दिग दिगंत् गुंजित भs उठल । देखिते देखैत दानवक जत्थाक जत्था उमड़ि गेल l दानव राज केशि पुरूरवा के युद्धक निमित्त ललकारलक l दानव गणक सम्मिलित भयंकर निनाद संs पृथ्वी एवं गगन मंडल गुंजित भs उठल l गदा लs पुरूरवा केशि राज संs युद्धरत भेलाह l दानव राज केशि कुड़हड़ि लs द्वंद युद्ध करs लागल l
एम्हर मुसड़ि एवं प्रास लs शंकु दानव गण केंs हsर संs झीक झीक कs एहि प्रकारें नष्ट करय लगलाह किंवा न्यायप्रिय मंत्री कोनो अनाचारी अपराधी के अन्त करैत होय । तलवार आ ढाल धारण कएने वीर पुण्य दंत दैत्य एवं दानव गण पर प्रहार कs रहल छलाह । ओ केकरो दू दू आ केकरो तीन-तीन टुकड़ी में विभक्त करैत चलि गेलाह । कतेको दानव के अनेक खंड में विभक्त कs देलथि ओ l
पिंगल दंड उठाकs जतह-जतह दौड़लथि,ओतह-ओतह दैत्य के शवक ढेरी लागैत गेल | पञ्चशिख मुग्दर घुमाs घुमाs बलपूर्वक शत्रु सबहक संहार करैत छलाह l ओ प्रबल वेगवान् गिरि भेदी थप्पड़क भीषण प्रहार कs ओकर आघाते संs सवार सहित हाथी एवँ रथी सहित रथ के चूर्ण-विचूर्ण करs लगलाह | बलवान नाड़ी जंघ, पएर, मुष्टि प्रहार एवं वज्र के समान ठेहुनक प्रहार संs असुर के मारय लागलाह l अपन असीम सेना दल के पराजय संs डेराएल केशि सेनापति बना जम्भ के पठौलक l ओकर सेनापतित्व में युद्ध आर भयंकर भs गेल l जम्भ दानवी मायाक सहारा लेल l चहुं दिश घनघोर अन्हार पसरि गेल l ई देख मतिमान आग्नेयास्त्रक प्रयोग केलथि l चतुर्दिक् तीव्र प्रकाश संs झमकि गेल छल l एहि में अनेक मानव आ दानव दुनुक भीषण संहार भेल l जम्भक माया संs आकाश मार्ग संs मांसक लोथड़ा आ रुधिरक वर्षा होमय लागल l
पुरूरवा के प्रोत्साहन संs कुमार कृतु के सेनापतित्व में सर्पास्त्रक प्रयोग कएल गेल,जाहि संs सर्पक वृष्टि होमय लागल l अनेक सर्प दानवगण के अपन ग्रास बनबs लागल । एम्हर जम्भ जृम्भक अस्त्र केंs प्रयोग केलक । फल स्वरुप सभ मानव योद्धा में आलस्य भाव आबि गेल,ओ निद्राक अनुभव करय लागल । ई देखि कुमार कृतु सभ वीर के प्रोत्साहित केलथि। हुनक प्रोत्साहन के सकारात्मक प्रभाव परल,निद्रा के झटकि पुरूरवाक शूरवीर राक्षस सभ पर प्रहार करय लागल l मायावी राक्षस मायायुद्ध प्रारंभ केलक, जाहि संs आब एकहि गोट राक्षस अनेक संख्या में दृष्टिगोचर होमय लागल l एहि मायायुद्ध के कुजम्भ तोड़लथि l एहि प्रकारें ई मायावी युद्ध पन्द्रह दिन तक होइत रहल l
बहुतायत में अपन असुर सैनिक के हताहत होईत देखि दानव राज केशि युद्ध छोड़ि कs समुद्र मार्ग सs पाताल लोक चलि गेल l अपन राजा के एहि तरहें युद्ध भूमि संs कायर सन पड़ाइत देख कs हताश भs शेष दानव योद्धा अपन राजा के अनुगामी भेल । ओहो सभ श्याम कर्ण अश्व के छोड़ि कs भागि पड़ायल । दानव राज केशि जे देवराज इंद्र केंs पराजित कएने छल,ओ पुरूरवा संs हारि गेल l
यज्ञक अश्व आब निर्विघ्न कुश द्वीप में आगू बढ़s लागल l आब किनको ओहि अश्व के रोकवाक हिम्मत नहि भेलनि l
तत्पश्चात निर्विघ्न पृथ्वीक परिभ्रमण कs ओ अश्व सात माह उपरान्त यज्ञ सभा में उपस्थित भेल l ऋषिगण विधिवत् यज्ञक पूर्णाहुति देलनि l तत्पश्चात विशाल रंगारंग कार्यक्रमक आयोजन भेल,जाहि में राजा पुरूरवा के सातो द्वीपक चक्रवर्ती महान सम्राट घोषित कएल गेल l देवर्षि नारद विशेष रूप संs प्रसन्नता व्यक्त केलनि l ओ ऋषिगण के प्रति श्रद्धा ज्ञापित केलनि l सम्पूर्ण महिपाल उचित व्यक्ति के सम्राट बनई सs ईर्ष्या रहित भाव संs अत्यन्त प्रसन्न छलाह l एहि अवसर पर गंधर्व,किन्नर,अप्सरा,आदि आकाश के विभिन्न दिशा संs आबि पुष्प वर्षा करs लगलाह l
भगवान विष्णु पर्यंत आकाश मार्ग में अपन रथ पर आरूढ़ भय स्वस्ति वाचन कएलाह । हुनका स्वस्ति वाचन करैत देखि ब्रह्मा एवम भगवान शंकर स्वयं आबि राजा पुरूरवा के आशीर्वाद देलनि l उत्सव समाप्त भs गेल l सभ आगत अतिथि अपन-अपन निवास स्थलक दिशा में चलि भेलथि l आई पुरूरवाक मनोकामना पूर्ण भेल,भगवान विष्णु के कृपा संs ओ सातो द्वीप सहित संपूर्ण पृथ्वीक सम्राट घोषित भs गेल छलाह l तीनू लोकक ऎश्वर्य हुनका भेट गेल छलनि l
क्रमशः
अपन मंतव्य editorial.staff.videha@gmail.com पर पठाउ।


text:
चाय
चाय (वैज्ञानिक नाम: क्यामेलिया साइनेन्सिस) प्रशोधित चायक पत्तासभ गरम पानिमे मिलाए बनाओल जाइवला एक लोकप्रिय पेय पदार्थ छी । पानि क बाद सभसँ बेसी पियल जाइवला पेय चाय छी ।
चाय बनाबैक तरिका[सम्पादन करी]
सामग्री
- २ प्याला पानि।
- २ चम्मच चाय पत्ती।
- २ चम्मच चीनी।
ऐच्छिक सामग्री: २ इलायचीक चुरल आ एक छोट आदीक टुकड़ा ।
विधि
- पानिके चाय पत्ती आ चीनीके संग बर्तनमे उबाली ।
- दोसर आँच पर दूध उबाली ।
- चायमे एक बेर उबाल आएलापर इलायचीक चुरल आ आदी ओहिमे राखी । २ मिनेटसँ अधिक समयधरि नै उबाली नै तँ चाय तित भऽ जाइत ।
- चायकें आँचसँ उतारी आ ओहिमे दूध मिलाबी ।
- अहाँक चाय तैयार भऽ गेल ।
चाय उत्पादित केनिहार देश[सम्पादन करी]
सन्दर्भ सामग्रीसभ[सम्पादन करी]
- ↑ Fuller, Thomas (२१ अप्रैल २००८), "A Tea From the Jungle Enriches a Placid Village", The New York Times (New York), पृ: A८।
- ↑ Mair & Hoh 2009, pp. 29–30.


text:
शांति मार्चक बाद एकटा मीटिंग सेहो भेल... मीटिंग में ई बात पर जोर देल गेल कि जखन तक जिला नहिं बनत...इलाका के समग्र विकास संभव नहिं अछि...आ विकासक लेल लोक के संघर्ष के रास्ता पर चलय पड़त...किछु दिन कष्ट सहलाके बाद जिला बनला पर आबय वाला पीढी के फायदा होयत. झंझारपुर अखन मधुबनी जिला में पड़य अछि. झंझारपुर दरभंगा से करीब पैंतीस-चालीस किलोमीटर दूरी पर अछि. ई रेल आ बस दुनु स मार्ग स जुड़ल अछि. दरभंगा सं निर्मली वाला ट्रेन झंझारपुर दक जाइत अछि.
नवका- पुरनका लेख सर्च करु...
झंझारपुर के जिला बनयबाक मांग
झंझारपुर के जिला बनाबय के मांग जोर पकड़य लागल अ. एहि के लेल लोक सभ आब सड़क पर सेहो उतरय लगलाह अ. एहि शुक्र के झंझारपुर बंद सेहो राखल गेल. दोकान...स्कूल सभ बंद रहल... जिला बनाओ संघर्ष समिति बनाक एहि ठामक युवक सभ आब मैदान में उतरि पड़लाह अ. झंझारपुरक युवक सभ झंडा बैनर लेने मार्च सेहो कएलाह... युवक सभ के स्थानीय लोकक सेहो पुरा सहयोग मिलि रहल अछि. आ शांति मार्च में ओ लोकनि सेहो बढ़ि-चढि क शामिल भेलाह.
शांति मार्चक बाद एकटा मीटिंग सेहो भेल... मीटिंग में ई बात पर जोर देल गेल कि जखन तक जिला नहिं बनत...इलाका के समग्र विकास संभव नहिं अछि...आ विकासक लेल लोक के संघर्ष के रास्ता पर चलय पड़त...किछु दिन कष्ट सहलाके बाद जिला बनला पर आबय वाला पीढी के फायदा होयत. झंझारपुर अखन मधुबनी जिला में पड़य अछि. झंझारपुर दरभंगा से करीब पैंतीस-चालीस किलोमीटर दूरी पर अछि. ई रेल आ बस दुनु स मार्ग स जुड़ल अछि. दरभंगा सं निर्मली वाला ट्रेन झंझारपुर दक जाइत अछि.
शांति मार्चक बाद एकटा मीटिंग सेहो भेल... मीटिंग में ई बात पर जोर देल गेल कि जखन तक जिला नहिं बनत...इलाका के समग्र विकास संभव नहिं अछि...आ विकासक लेल लोक के संघर्ष के रास्ता पर चलय पड़त...किछु दिन कष्ट सहलाके बाद जिला बनला पर आबय वाला पीढी के फायदा होयत. झंझारपुर अखन मधुबनी जिला में पड़य अछि. झंझारपुर दरभंगा से करीब पैंतीस-चालीस किलोमीटर दूरी पर अछि. ई रेल आ बस दुनु स मार्ग स जुड़ल अछि. दरभंगा सं निर्मली वाला ट्रेन झंझारपुर दक जाइत अछि.
सदस्यता लें टिप्पणियाँ भेजें (Atom)


text:
बिहार के लोक के लेल एकटा नीक खबर अछि. बिहार मे सरकारी-निजी भागीदारी (PPP) मे आरोग्य रथ शुरू कएल गेल अछि. ओना त बिहार मे ई सुविधा सावन के पहिल सोमवारी के शुरू भs गेल छल... मुदा ओ खास करि बाबाधाम जाए वाला रास्ता मे पड़ल वाला इलाका के लेल छल. आब एकरा दोसरो इलाका के लेल शुरू करि देल गेल अछि. एहि आरोग्य रथ मे लोक के मुफ्त इलाज कएल जाएत. दवाई सेहो मुफ्त मे देल जाएत.
ई आरोग्य रथ सभ तरहक आधुनिक चिकित्सा सुविधा सं युक्त अछि. एहि मे एक्सरे... ईसीजी... अल्ट्रा साउंड... पैथोलॉजिकल... रेडियोलॉजिकल आओर दोसर जांच के लैब सेहो अछि. एकरे संग ऑक्सीजन आओर दोसर सुविधा सेहो रहत. रथ मे एकटा डॉक्टर आओर सात टा सहायक सेहो रहथिन्ह. जेहि मे नर्स... कंपाउडर शामिल रहताह. एहि आरोग्य रथ के माध्यम सं राज्य के ओहन इलाका मे सेहो नीक चिकित्सा सुविधा मुहैया कराएल जाएत जे एहन आधुनिक सुविधा सं वंचित अछि. ई आरोग्य रथ समय पड़ला पर एम्बुलेंस के काज सेहो कs सकैत अछि.
राज्य के सभ जिला मे कम सं कम एकटा आरोग्य रथ जरूर होएत. आरोग्य रथ मे जीपीएस सिस्टम सेहो लागल अछि जेहि सं रथ के पॉजिशन के बारे मे पता सेहो लागैत रहत जे ई कोन इलाका मे अछि. एहि सं आरोग्य रथ पर नजर सेहो राखल जाएत. बिहार के लेल त ई एकटा बड़का काज अछि. ओना गाम के लोक के नीम-हकीम... ओझा के चक्कर मे फंसय पड़य छनि. आब ओहि सं निजात मिलतन्हि. ओना त ई आरोग्य रथ सभ गाम मे जाएत मुदा अहां सभ सेहो एहि आरोग्य रथ के अपना गाम दिस लाबय लेल जिला के चिकित्सा अधिकारी... सिविल सर्जन सं सम्पर्क कs सकय छी.


text:
पटना । मैथिली साहित्य क सर्वोच्च साहित्य पुरस्कार प्रबोध साहित्य सम्मान 2017 क लेल एहि बेर मैथिली आ हिंदी क वरिष्ठ साहित्यकार श्री गंगेश गुजन चयनित भेल छलाह । मैथिली साहित्य मे अनुपम योगदान लेल हुनका ई पुरस्कार देल जाएत ।
प्रबोध साहित्य सम्मान स्वस्ति फाउंडेशन दिस स हरेक साल मैथिली साहित्य में योगदान लेल देल जाएत अछि । मैथिली भाषा क अग्रणी साहित्यकार स्व० प्रबोध नारायण सिंह क स्मृति मे स्वस्ति फाउंडेशन दिस स हरेक साल ई पुरस्कार दैल जाएत अछि । जाहि मे एक लाख टकाक नगद पुरस्कार आ प्रशस्तिपत्र प्रदान कैल जाएत अछि । साल 2017 लेल एहि बेर मधुबनी जिलाक पिलखवाड़ निवासी श्री गंगेश गुजेन क नाम क चयन भेल छल । फाउंडेशन क निर्णायक मंडली क अध्यक्ष प्रो. उदय नारायण सिंह नचिकेता क अध्यक्षता मे भेल एकटा बैठक मे ई फैसला लेल गेल ।
ज्ञात होए जे श्री गंगेश गुंजन कए एहि स पहिने हुनकर कथा संग्रह ‘’उचित वक्ता’’ लेल साहित्य अकादमी सेहो पुरस्कृत कए चुकल छथि ।


text:
झलनाथ खनाल
झलनाथ खनाल (अङ्ग्रेजी: Jhala Nath Khanal सुनी (सहायता जानकारी) नेपाली कम्युनिष्ट आन्दोलनक एक नेता छी । २०६७ माघ २० में प्रधानमन्त्री निर्वाचित भेल खनाल नेकपा (एमाले)क वरिष्ठ नेता सेहो छी । विसं २००६ साल चैत ६ गते इलाम जिलाक साँखेजुंगमें जनमल खनाल हाल इलाम जिल्ला क्षेत्र नं. १ सँ संविधान सभा सदस्यमें निर्वाचित भेल अछि । [१]। खनाल बेर बेर मन्त्री सेहो भेल छल ।
राजनीतिक जीवन[सम्पादन करी]
झलनाथ खनालक जन्म ईलाम जिलाके साँखेजुङ गा.वि.स.-४ के पण्डित गाँममें १९ मार्च १९५० में भेल अछि । पिता पुङ्कनाथ आर माता मधुमाता खनालके सातम सन्तानके रूपमें जन्मल खनालक बाल्यकालमें घरपरिवारमें 'जन्तरे' नामसे पुकारल जाएत छल ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
झलनाथ खनालके ब्यक्तिगत वेबसाइट


text:
अपने क' बता दी कि मिथिला प्रतिभा खोज परीक्षाक आयोजन मिथिलाक छात्र छात्रा सभक प्रतिभा केँ बढ़ेबाक लेल कायल गेल। कैल्हिक मिथिला प्रतिभा खोज परीक्षा मे वर्ग 7,8,9,10 केँ प्रतिभागी सभ भाग लेलक। ओतैय वीक्षक केँ रूप मे मिथिला स्टूडेंट यूनियनक सदस्य अमृता कुमारी, अंशु रानी, माधुरी कुमारी, प्रियंका कुमारी, सुबोध कुमार, गणपति कुमार, संतोष कुमार, रोहित कुमार, दिलीप कुमार, राकेश कुमार, पंकज कुमार, सुमन कुमार, माधव कुमार आदि केर निरीक्षण मे मिथिला प्रतिभा खोज परीक्षाक समापन भेल।
परीक्षा शुरु होमै सँ पहिने एक सभाक आयोजन कायल गेल। जाहि सभा मे हायाघाट प्रखंड अध्यक्ष राज चौधरी आओर राष्ट्रीय संगठन प्रभारी विमल मैथिल कहलनि कि प्रतिभा खोज परीक्षा होमै सँ छात्र छात्रा सभक बिच बहुत उत्साहक माहौल अछि। सभा केँ अध्यक्षता राष्ट्रीय कोषाध्यक्ष सह दरभंगा मीडीया प्रभारी गणपति मिश्रा केलनि।
एहि मौका पर पर राष्ट्रीय सचिव विद्याभुष राय, D.C.C संचालक प्रबीन झा आओर दिवाकर झा छात्र छात्रा सभक उज्जवल भविष्य केर शुभकामना देलनि। परीक्षा स्थल पर दरभंगाक अध्यक्ष मृत्युंजय ठाकुर, पूर्व अध्यक्ष अमित सिंह, अभिजीत कुमार, विकास चौधरी, भास्कर चौधरी, सुधीर कुमार, राज चौधरी सहित कैको स्थानीय कार्यकर्ता उपस्थित भ' मिथिला प्रतिभा खोज परीक्षाक आयोजन सफल बनेबा मे महत्वपूर्ण भूमिका निभेलथि।


text:
अपने क' बता दी कि लापरवाही आओर गैर जिम्मेदाराना रवैया खगड़िया पुलिस केर छवि बनल जे रहल छल। आमलोग सदिखन ई शिकायत ल'के एसपी केर दरबार पहुँचैत छल की दारोगा जी नहि सुनैत छथि, पुलिसक सामना अपराधी सभ अपराध करैत अछि पुलिस किछु नहि करैत अछि, एनएच-31 पर मवेशी गाड़ी सभसँ अवैध वसूली एहितमाम शिकायत से तंग खगड़िया एसपी मीनू कुमारी एक राति खगड़िया पुलिस केर असलियत जांच केलनि।
राति मे एसपी खुद महेशखूंट थाना पहुँच गेली, ओता पहुँच ओ देखैत छथि कि गश्ती दल मे शामिल दारोगा जी सहित छह पुलिसकर्मी गाड़ी सड़क कात ठाढ़ करी नींद मे सुतल छथि, फेर की ? ओहि समय एसपी बड़का कार्रवाई करैत गस्तिदल के दारोगा सहित सभ छह पुलिसकर्मी क' तत्काल निलंबित करी विभागीय कार्रवाई केर आदेश निर्गत क' देलनि।
एहि दरमियान मीनू कुमारी कहलनि कि ई सभ एतेक लापरवाह भ' सकैत छथि सोइचो नहि सकैत छलहुँ, ऐना मे हिनका सभक हथियार सेहो अपराधी सभ ल'के भाएग सकैत छल।


text:
दरभंगा । सृष्टि फाउंडेशन द्वारा आयोजित दरभंगा नृत्य उत्सव स वीरान पड़ल ऐतिहासिक इन्द्रभवन एक बेर फेर रोशन भेल। सप्तरंगी प्रकाश मे चमचमाइत इन्द्रभवन क पूरा परिसर जगमगा उठल, वस्तुत: दरभंगावासी कए बहुत दिनक बाद एकर वास्तविक सौन्दर्य देखबा लेल भेटल।
दरभंगा नृत्य उत्सव क आगाज पारम्परिक रूप स दीप प्रज्ज्वलित क प्रसिद्ध नृत्यांगना नीलम चौधरी, अंतरराष्ट्रीय कत्थक नृत्यांगना डा रंजना सरकार आ गुरु हिमांशु शेखर
नायक क द्वारा सामुहिक रूप स कैल गेल।। एहि अवसर पर उद्घाटन समारोह कए संबोधित करैत नृत्यांगना नीलम चौधरी कहलनि जे हमसब अपन व्यावहारिक जीवन मे हर पल नृत्य क मुद्रा स जुड़ल रहैत छी। भोर ओछान छोड़बा स ल कए राति कए ओछान पर जाइत तक इ दृष्टव्य अछि। रंजना सरकार नृत्य क बढ़ैत आयाम पर जोर दैत वर्तमान परिदृश्य मे एकर उपयोगिता बतालथि। कहलीह जे जीवन मे संगीत आ नृत्य नहि अछि त ओ छुछुआन अछि। ओतहि अपन संबोधन मे भावुक होइत गुरु हिमांशु शेखर नायक कहला जे आइ सृष्टि क स्वरूप कए देखैत छी त आंखि स खुशी स डबडबा जाइत अछि। ओ कहला जे आइ समय क प्रतिकूल परिस्थिति कए याद करैत छी त मन अचंभित भ उठैत अछि, मुदा इ जयप्रकाश क अथक लगन अछि, जे आइ सांस्कृतिक रुप स समृद्ध मिथिला मे सेहो ओडिसी कए एहि स्वरूप मे स्थापित कैल
गेल अछि। एहि स पूर्व स्मारिका क विमोचन कैल गेल।
कार्यक्रम का शुभारंभ रितु, सपना, हरिओम आ अन्य द्वारा सरस्वती वंदना स भेल। नृत्य क शुरूआत मंगलाचरण स भेल जे ओडिसी नृत्य क पांच भाग में स पहिल छल। छोट- छोट बच्चा द्वारा प्रस्तुत एहि नृत्य क त्रिभंग छटा दर्शक क मन मोह लेलक। आशीर्वाद स्वरूप उपस्थित कलाप्रेमी सब पूरा परिसर कए अपन ताली स गुंजायमान क देलथि। छोट-छोट बच्चा सब भगवान शिव क अराधना में नागेन्द्रहराय नृत्य प्रस्तुत कलक। कार्यक्रम मे अंतरराष्ट्रीय स्तर क ओडिसी नर्त्तक सचिकान्त प्रधान
अपन भाव भंगिमा स सब कए आकर्षित कलाह। कत्थक नर्तक मधुरिमा गोस्वामी नृत्य क संग संग पेन्टिंग स दर्शक कए आश्चर्यचकित क देलथि। भरतनाट्यम क
प्रस्तुति स सोनपुर मंडल क सम्राट आध्या सेहो दर्शक कए प्रभावित कलथि। भगवान विष्णु क विभिन्न रुप पर आधारित विष्णु वंदना नृत्य स पूरा परिसर भक्तिमय भ
गेल। ताल आ छन्द क प्रधानता रखैत नृत्य वसन्त पल्लवी कए प्रस्तुत करैत पलक राज, आदर्श उज्जवल, कोमल माँझी, रिषिका भारती आ प्रियांशी मिश्रा सुर आ
ताल क समन्वयता एक देखेलथि। सृष्टि फाउंडेशन क निदेशक जयप्रकाश पाठक क नेतृत्त्व मे पंच महाभूत क प्रस्तुति मे पृथ्वी, जल, वायु, अग्नि आ आकाश में स
कोनो एकटा कए नहि रहबा स ब।्रह्माण्ड क चरण -प्रचलन बन्द हेबाक दृश्य प्रस्तुत केलथि। बिहार क सोंधी मिट्टी क महक कए समेटैत कजरी, झिझिया, छठ, सामा चकेवा, होली आधारित लोक नृत्य क प्रस्तुति स कलाकार पुरा जनमानस कए विशेषकर महिला कए अपन अतीत क भ्रमण करा देलक। मंच संचालन पल्लवी विश्वास केलथि।


text:
काठमांडू । भारतक चमचागिरी करबा लेल हिन्दी मे शपथ लेनिहार नेपालक उपराष्ट्रपति आखिरकार मैथिली आ नेपाली भाषा मे नेपाल क उपराष्ट्रपति पद क फेर स शपथ ल एहि संबंध मे उठल विवाद कए खत्म क देलथि।
मधेशी नेता परमानंद झा सुप्रीम कोर्ट क नेपाली भाषा मे शपथ लेबाक निर्देश मानबा स इनकार केलाक बाद उपराष्ट्रपति पद कए निष्क्रिय करि देल गेल छल। कोर्ट हुनकर हिन्दी मे शपथ कए ‘असंवैधानिकÓ करार द देन छल।
राष्ट्रपति रामबरन यादव रविदिन झा कए नेपाली आ मैथिली भाषा मे पद आ गोपनीयता क शपथ दिया एहि विवाद कए खत्म केलथि। नेपाल क इतिहास मे एहन पहिल बेर भेल जखन कोनो संवैधानिक पद पर नियुक्त व्यक्ति दू भाषा मे शपथ लेलथि। झा सोमवार कार्यभार सम्हारि लेलथि।
पिछला हफ्ता अंतरिम संविधान मे संशोधन क जरिये देश मे राष्ट्रपति, उपराष्ट्रपति आ प्रधानमंत्री कए हिन्दी समेत हुनकर मातृभाषा मे शपथ कए वैध करार द देल गेल छल। नेपाल क तराई इलाक मे रहनिहार मधेसी समुदाय मे मैथिली भाषा सबस बेसी लोक बजैत अछि।


text:
— आभा झा।
मिथिला में_कोबर में_बनल_आकृति_सभक_महत्व
मिथिला चित्रकला मिथिलांचलक लोक सांस्कृतिक चित्रकला अछि। कोबर के बिना कोनो मैथिलक विवाह नहिं होइत छनि। मिथिला संस्कृति में कोबर घर व मंगल घर जे कहिऔ एकटा एहेन घर मानल जाइत अछि जाहि में देवता-पितर विवाहित जोड़ा के आशीर्वाद दैत छथिन। मिथिला में बर-कनियाक मधुर मिलन लेल जे घर सजाओल जाइत अछि तकरे नाम कोबर घर राखल गेल अछि। कोबर घरक चारू कोण पर एक समान आकृति नैना जोगिनक चित्र आ एक कोन में पूजा स्थल पर कोबरक चित्र होइत अछि। विवाहक विध कोहबर घर स शुरू भऽ कऽ एतहि समाप्त होइत अछि। बिधकरी कन्या सं विवाहक विध करबैत छथिन। हाथी,जनक डाला (गोबर आ माटी सं बनाओल मूर्ति शिल्प)पुरहर,पातील जाहि में दीप जराओल जाइत छैक। संपूर्ण मिथिला में शिव शक्तिक उपासना कैल जाइत अछि आ एतुका समाज आ कला संस्कृति पर तांत्रिक प्रभाव सेहो देखल जा सकैत अछि। तैं शायद योनियुक्त शिवलिंगक पूजा पूरा हिंदू धर्म में संपूर्ण मिथिला में महत्वपूर्ण अछि। कोबर में महादेव आ गौरी के स्थान देल गेल अछि।गौरी महादेव के अपन आदर्श-पतिक रूप में अपनबैत छथि आर दुनू सफल गृहस्थ जीवनक आनंद उठबैत छथि।नव-दंपत्ति सेहो वैह आदर्श अपना भीतर स्थापित करैथ,एकर कामना कोबर में गौरी-महादेवक चित्रण करि कैल जाइत अछि। जलीय एवं थलीय जीव-जंतु में माछ,कछुआ और हाथी कोबर में प्रमुखता सं स्थान पाबैत अछि।हाथी ऐश्वर्यक प्रतीक अछि।ओ नव-दंपत्ति के धन-धान्य सं भरल जीवनक आशीर्वाद दैत अछि।भारतीय योग परंपरा में माछ के चंद्रमा और सूर्य सं संबंधित मानल गेल अछि,जे,मानव जीवन में प्राणक संचार करैत अछि जखन कि हिंदू ज्ञान परंपरा और बौद्ध ज्ञान परंपरा में ओकरा धन,समृद्धि आ ऐश्वर्यक बहुलताक प्रतीक मानल गेल अछि।तंत्र विद्या में माछक आंखि सम्मोहनक प्रतीक अछि। ताहि दुवारे कोबर में माछक चित्रण कऽ नव-दंपत्तिक ऐश्वर्यक जीवनक कामना कैल जाइत अछि संग हुनकर बीच सम्मोहनक भाव बनल रहै,यैह कामना कैल जाइत अछि।एक दोसरक मध्य सुरक्षा और विश्वासक भावनाक प्रतीकार्थ माछक चित्रण कोबर में कैल जाइत छैक।पुरइन,बांस आ केराक एकटा गुण अइ ओकर वृद्धि आ पसरनाई ताहि लऽ कऽ ई वंश वृद्धि आ दीर्घायुक प्रतीक अछि।सुग्गा प्रेमक आ कछुआ दीर्घायुक संकेत अछि। पुरइन स्त्री योनिक प्रतीक तहिना पितृसत्ताक प्रतीक पुरूष लिंग बांसक रूप में अछि,चिरई आ सांपक जोड़ा वंश वृद्धिक लेल चित्रित कैल जाइत अछि।एकटा गौरी पूजनक दृश्य सेहो चित्रित रहैत अछि कियैकि हिनके कृपा सं बर भेटलखिन।केराक गाछ,कछुआ,भौंरा,लटपटिया सुग्गा,बांस पर बैसल चिरई,मोरक जोड़ी सुग्गाक चोंच में एकटा पात रहैत छैक।कनियाक आगमन कोनो परिवारक संतानोत्पत्ति लेल पितृसत्ताक सुखद भविष्यक आशा जगबैत अछि।कोबर घर में जतेक चित्र रहैत अछि सब बर-कनियाक हित में चित्रित होइत अछि।हुनका दुनू गोटे के बीच प्रेम बढ़ैन आ संतानक संयोग बनै।गणेशजी के चित्रकारी सं लऽ कऽ भाँति-भाँति के लत्ती-फत्ती सं सजाओल जाइत कोबर जतेक सुन्नर लगैत अछि ओतबे गूढ़ अर्थ सेहो रखैत अछि।भगवान गणेश के विघ्न हर्ता मानल जाइत छैन ताहि कारण सं हिनकर चित्र बनाओल जाइत अछि।कमलक फूल आ कमलक पात सेहो बनाओल जाइत अछि।एहि फूलक विशेषताक आधार पर नव-दंपत्तिक सुखद जीवनक कामना कैल जाइत छैक।जीनगीक उतार-चढ़ाव के बीच ई कमलक समान दमकैत रहै एहेन कामना कैल जाइत छैक।कोबर में मंगल कलशक सेहो अपन महत्वपूर्ण स्थान छैक।कोबर घरक चारू कोण में केराक गाछ लगबै के परंपरा रहल अछि,जे कदली वन में योग या साधना के प्रतिबिंबित करैत अछि।एकर अलावा कतेको प्रकारक फूल आ चिरई सेहो बनाओल जाइत अछि जे अपन-अपन विशेष महत्व राखैत अछि।


text:
भागल कारोबारी विजय माल्याके भारत प्रत्यर्पित करबाक विरुद्ध दायर कयल गेल याचिकाके ब्रिटेनक एकटा अदालत खारिज कय देलक। माल्या 9,000 करोड़ रुपयाक धोखाधड़ी आओर मनी लॉन्ड्रिंग मामिलामे भारतमे वांछित अछि। माल्या फरवरीमे इंग्लैंड आओर वेल्सक हाई कोर्टमे याचिका दाखिल कयने छल। कोर्ट मानलक अछि जे की माल्याके विरुद्ध भारतमे कतेको पैघ आरोप लागल छै।
रॉयल कोर्टमे लॉर्ड जस्टिस स्टीफन इविन आओर जस्टिस एलिजाबेथ लाइंगक दु सदस्यीय पीठ अहि याचिकाके खारिज कय देलक। माल्याक खिलाफ भारतमे धोखाधड़ी आओर मनी लॉन्ड्रिंगक केस चलि रहल अछि। जज लोकिन कलहथि हम इ मानैत छी जे की एडीजे अर्थात सीनियर डिस्ट्रिक्ट जज द्वारा भेटल आरोप किछ मामिलामे भारतक दिस (सीबीआई और ईडी) सँ लगायल गेल आरोप सँ बेसी व्यपाक आरोप सभ अछि, जखनि पूरा विश्व कोरोना महामारी सँ त्रस्त अछि ओहि समय संभवतः इ सुनवाई वीडियो कॉन्फ्रेंसिंग सँ भेल हुए।


text:
राजपरिवार आ मिथिला के धरोहर सबके नियमानुसार अपन संरक्षित धरोहर सूची में शामिल करय सरकार : मैनेजर सिंह
पटना । नलिनी ठाकुर
पटना संग्रहालय के दुर्लभ पांडुलिपि आ अन्य पुरावशेष सबहक संरक्षणक काज के सेहो प्रोफेसर सिंह द्वारा समीक्षा कयल गेल। पटना संग्रहालय के अपर निदेशक,डा विमल तिवारी, संरक्षण विशेषज्ञ आ पटना संग्रहालय के संरक्षण कार्य के एन आर एल सी लखनऊ द्वारा प्रतिनियुक्त श्री अजय प्रताप सिंह, बिहार रिसर्च सोसायटी के डा शिव कुमार मिश्र,रसायनज्ञ गौरीशंकर मिश्र सहित संरक्षणक काज में लागल चारू विशेषज्ञ भाग लेलथि। पटना संग्रहालय में एन आर एल सी लखनऊ द्वारा बीस महीना तक संरक्षणक काज चलाओल जायत जहिमें लगभग पचहत्तर लाख रुपए खर्च कयल जायत।
धरोहर भवन के कोनो व्यक्ति के बेचय वा ध्वस्त करबाक अधिकार नहिं अछि। भारत सरकार आ राज्य सरकारक स्मारक भवन सँ संबंधित नियम के अनुसार कोनो भी व्यक्ति के धरोहर भवन में कोनो भी तरहक परिवर्तन करबाक सेहो अधिकार नहिं अछि। ई सब बात भारत सरकार के राष्ट्रीय सांस्कृतिक संपदा संरक्षण अनुसंधानशाला, लखनऊ के महानिदेशक प्रोफेसर डॉ मैनेजर सिंह कहलाह। प्रोफेसर सिंह दरभंगा, मधुबनी एवं राजनगर के दरभंगा राज द्वारा निर्मित भवन सबके अवलोकन के क्रम में कहलथि।
प्रोफेसर सिंह लक्ष्मी विलास विलास पैलेस के जीर्णोद्धार काज पर सेहो आपत्ति जतेलथि आ कहलथि कि हेरीटेज विशेषज्ञ सबके देखरेख में संरक्षण कार्य होबाक चाही। कामेश्वर नगर स्थित नरगौना पैलेस,श्यामा मंदिर परिसर, यूरोपियन गेस्ट हाउस, ललित नारायण मिथिला विश्वविद्यालय के प्रशासनिक भवन आदि के अवलोकन के क्रम प्रोफेसर सिंह कहलथि कि राज्य सरकार द्वारा अविलंब नियमानुसार एहिसबकें अपन संरक्षित धरोहरक सूची में शामिल करबाक चाही। राज दरभंगाक किला के अंदर के भूमि के विक्रय सेहो नियमानुसार उचित नहिं अछि। प्रोफेसर सिंह, राजनगर के राज परिसर स्थित स्थापत्यकलाक प्रशंसा करैत कहलाह आ एकर सतत क्षरण पर दुःख व्यक्त कयलाह। महानिदेशक कहलथि कि मधुबनी के भौरा गढ़ी के स्मारक भवन जे उत्तर बिहार के प्राचीनतम भवन सबमें एक अछि आ एकरा संरक्षित धरोहरक सूची में शामिल करबाक आवश्यकता अछि।
महाराजाधिराज लक्ष्मीश्वर सिंह संग्रहालय दरभंगाक दुर्लभ कलावस्तु सबके संरक्षण काजक समीक्षा के लेल प्रोफेसर सिंह दरभंगा आयल छलाह। संग्रहालय के डेढ़ सौ सँ बेसी सामग्रिक संरक्षण कार्य एन आर एल सी लखनऊ के विशेषज्ञ लोकनि द्वारा कयल जा रहल अछि। एहि काज में एक करोड़ पैंसठ लाख रुपए खर्च होयय आ तीन साल सँ बेसी समय लगबाक संभावना अछि। संग्रहालय के दुर्लभ कलावस्तु सबकें देखबाक पश्चात प्रोफेसर सिंह कहलथि कि हाथी दांत सँ निर्मित कलावस्तु सबकें दृष्टि सँ ई संग्रहालय देश में सबसँ समृद्ध मानल जा रहल अछि। एहिके संरक्षण के पश्चात समुचित ढंग सँ रखरखाव आ प्रर्दशन के आवश्यकता अछि। संरक्षण आ प्रर्दशन के बाद ई संग्रहालय देश के सबसँ समृद्ध संग्रहालयों में सँ एक साबित भय सकैत अछि। प्रोफेसर सिंह, संग्रहालयाध्यक्ष डा शिव कुमार मिश्र के प्रयास सबहक सराहना करैत कहला कि डा मिश्र के ज़िद के चलते दरभंगा के एहि संग्रहालय के संग-संग पटना संग्रहालय के दुर्लभ पुरातात्विक सामग्री सबहक संरक्षण कार्य संभव भय सकल। प्रोफेसर सिंह कहलथि कि एतय के सामग्री सबहक महत्ता के देखैत हाथी दांत सँ निर्मित कलावस्तु सबके संरक्षण काज में सबसँ निपुण विशेषज्ञ श्री प्रमोद कुमार पाण्डेय के देखरेख में संरक्षणक काज चलाओल जा रहल अछि।
मधुबनी जिला के देवहार गांव स्थित मुक्तेश्वर नाथ शिवलिंग के अविलंब संरक्षण के लेल सेहो प्रोफेसर सिंह द्वारा आश्वासन देल गेल। ओ कहलथि कि संरक्षण के बिना ई प्राचीन शिव लिंग जल्दिए विलीन भय सकैत अछि।
धरोहर भवनक अवलोकन के क्रम में प्रोफेसर सिंह के संग संरक्षण विशेषज्ञ श्री अजय प्रताप सिंह, मूर्ति विशेषज्ञ डा सुशांत कुमार आ संग्रहालयाध्यक्ष डा शिव कुमार मिश्र द्वारा संरक्षण कार्य के लेल विभिन्न प्रकार के विकल्प सबपर विस्तार से चर्चा कयल गेल जबकि संग्रहालय में संरक्षण कार्य क समीक्षा के दौरान हुनक संग हुनकर टीम के सदस्य गण आविष्कार तिवारी, आरुषि मेहरा, अनुपमा दास आ संयुक्ता के अलावा संग्रहालयक दीर्घासहायक चन्द्र प्रकाश, धर्मेंद्र राय, संतोष कुमार, राजेन्द्र राम सेहो उपस्थित छलाह।
सुवर्ण प्रभाष सूत्र नामक दुर्लभ बौद्ध ग्रंथक संरक्षण कयल जायत। ई ग्रंथ दुनिया के सबसँ प्राचीन पांडुलिपियों में सँ एक अछि आ सोना एवं चांदी के इंक सँ हस्तनिर्मित कागज पर लिखल गेल अछि।
” धरोहर भवन को किसी व्यक्ति को बेचने अथवा ध्वस्त करने का किसी को भी अधिकार नहीं है। भारत सरकार एवं राज्य सरकार के स्मारक भवन से संबंधित नियमों के अनुसार किसी भी व्यक्ति को धरोहर भवन में किसी भी तरह के परिवर्तन करने का भी अधिकार नहीं है। लक्ष्मी विलास विलास पैलेस के संरक्षण कार्य हेरीटेज विशेषज्ञों की देखरेख में होना चाहिए। राज्य सरकार द्वारा अविलंब नियमानुसार इन्हें अपने संरक्षित धरोहर की सूची में शामिल किया जाना चाहिए। किले के अंदर के भूमि के विक्रय भी नियमानुसार उचित नहीं है। मधुबनी के भौरा गढ़ी का स्मारक भवन जो उत्तर विहार के प्राचीनतम भवनों में से एक है की संरक्षित धरोहर की सूची में शामिल करने की आवश्यकता है।”
– प्रोफेसर डॉ मैनेजर सिंह, महानिदेशक राष्ट्रीय सांस्कृतिक संपदा संरक्षण अनुसंधानशाला, लखनऊ


text:
आलेख
– करुणा झा
फूल केँ फूलाय मे, सुर्योदय मे, नदि केर प्रवाह मे, बरखा केर बुन्द मे, दुभि पर मोती जकाँ ओ, चिडै चुनमुनी केर चुनमुन मे, बाल-पशु केर उछल-कूद मे, मेनाक बच्चा केर किलोल मे, सब मे जीवन अछि । सब मे प्रकृति द्धारा देल गेल वरदान अछि । सब मे भगवान् अछि, सब मे जीवन केर असल आनन्द अछि ।
भगवान् केँ कोनो एकटा फोटो, मूर्ति अथवा मन्दिर केर सीमा मे बान्हिल नहिं जा सकैत अछि । यदि कतहु भगवान् अछि तऽ प्रकृति केर हर घटना मे विद्यमान अछि । जतेक भी हिंसा आइ धरि भेल अछि ओ सब भगवान् केर नाम पर भेल अछि । मनुक्ख जे किछु करैत अछि ओकर आत्माक गहनतम मे ई बात बुझल रहैत अछि जे कि गलत अछि आ कि सही, मुदा तइयोे ओ अपना आप केँ अपन मन केँ दमित हिंसाक भावना सँ तथा अपन असंवेदनशील विचार सँ उत्पन्न जघन्य कृत्य सँ मुक्त होयबा मे असमर्थ रहैत अछि, तखन ओ अपना कृत्य केँ भगवान् केर ऊपर लादि दैत अछि, आर अपना केँ ओहि कृत्य केर उत्तरदायित्व सँ मुक्त कऽ लैत अछि ।
धर्म, आस्था, इश्वर भरित केर नाम पर सब सँ नमहर कुप्रथा अछि पशुबलि । अपना स्वार्थ सिद्धि केर कारण सँ किछु अन्धविश्वासी अथवा अन्हार आस्था मे डूबल लोक आस्था तथा पूजा केर नाम पर अबला आ निरीह पशु सब केँ बलि देल जाइत अछि जे कि सर्वथा कोनो भी धर्म केर बिपरीत अछि ।
अपना देश मे दुर्गापुजा सब सँ नमहर त्योहार केर रुप मे मनाओल जाइत अछि । दुर्गा जे स्वंय आदिशक्ति छथि । राम जखन रावण सँ युद्ध करबाक सोचलनि तऽ रावण केर शक्ति सँ राम भयभीत रहथि, तखन लंका पर चढाइ करय सँ पहिने राम जी आदि शक्ति माता दुर्गा केर आराधना कय आत्मशक्ति प्राप्त केलनि आर लंका केँ जीति रावण केँ परास्त केलनि आ अपन भार्या सीता केँ ओहि दानवक हाथ सँ मुक्त करौलनि । ओहि दिन सँ दुर्गापुजा केर शुरुवात भेल आ असत्य केर ऊपर सत्य केर, अन्याय केर ऊपर न्याय केर, पाप केर ऊपर पुण्य केर, आर हिंसा केर ऊपर अहिंसा केर विजय भेल आ ताहि सँ नाम पड़ि गेल ‘‘विजयादशमी” । तऽ जखन दुर्गा जी स्वंय शक्ति केर भंडार छथि तैयो हुनके आगु हम सब निरीह आ अबला पशु केर बलि चढा कऽ कोन शक्ति केर प्रर्दशन करैत छी ? पशु केर हत्या कऽ सोचइ छी जे भगवती प्रसन्न हेती ? एहन नइ भऽ सकैत अछि । सनातन धर्म मे कतउ भी कोनो हत्या, हिंसा केर समर्थन नहि अछि । ई प्रथा गोटेक कर्मकाण्डी केर माध्यम सँ प्रारम्भ भेल छल । जखन सब जीव मे प्रभु केर वास अछि तऽ ई कदापि नहि भऽ सकैत अछि जे कोनो जीव केर हत्या सँ भगवान् प्रसन्न हेताह ।
तहिना इस्लाम धर्म मे बकरीद मे हजारौं-लाखौं पशु केर बलि देल जाइत अछि आ बलि देबाक तरिका तऽ आरो बहुत निर्ममतापुर्वक छैक । बकरीद (बकरींईद) मे कुर्बानी सँ अल्लाह या खुदा प्रसन्न भऽ जेता, आर मुल्लो सब केँ जन्नत बखशि देता, नइ भऽ सकैत अछि से । कोनो भी धर्म या मजहब जीव हत्या केर सिफारिश नहि करैत अछि । जे देवी-देवता हत्या सँ प्रसन्न होइ छथि ओ त नहि देवी-देवता छथि नहिये खुदा । कोनो भी धर्म मे जीव-जन्तु पर दया करै लेल सिखाओल जाएत अछि, सब जीव केर प्रकृति पर समान अधिकार अछि । हमर सब के वेद शास्त्र सेहो कहैत अछि – ‘‘अहिंसा परमो धर्म:” । माँ दुर्गा आदि शक्ति सर्व शक्तिमान छथि, हुनका सामने हम कोनो भी जीव केर हत्या करब हुनका नीक नहि लागतैन । हमरा सब के देश मे वाइल्ड लाइफ प्रोटेक्शन एक्ट (wild Life protection ACT) सेहो अछि । मुदा ओ कतय काज करैत अछि, आइ धरि नहि बुझबा मे आयल । मुदा एहन पावनि नहि मानबी जहि मे अपना जीभ केर स्वादक खातिर जीव हत्या करी । पशु, पक्षी आ जानवर हमरा प्रकृति केर लेल आ हमरा पर्यावरण सन्तुलन केर लेल बहुत उपयोगी अछि । बलि देबा कऽ अछि तऽ अपन जीभ केर स्वाद केँ दी जे दोसर जीव के माँस खेबाक वास्ते आतूर अछि । एहन स्वाद केँ बलि दय बलि-प्रथा समान धार्मिक कुप्रथा केर अन्त करी ।


text: पटना । चीन स भारत सडक मार्ग स जुडि रहल अछि आ बिहार भारत द्वार बनत। एशियाई देशक बीच प्रस्तावित राजमार्ग लेल विश्व बैंक तैयार भ गेल अछि। एहि राजमार्ग स केवल भारत आ चीन नहि बल्कि कईटा एशियाई देश एक दोसर स जुडि जाएत। एशियन हाईवे नाम स प्रस्तावित एहि परियोजना पर काफी पहिने हस्ताक्षर भ चुकल अछि। मामला आब जमीन पर उतरि रहल अछि। एनएचएआइ कए एकर सर्वे करबा लेल कहल गेल अछि। छह लेन क एहि एशियन हाइवे प्रोजेक्ट क एलायनमेंट तय भ चुकल अछि। बिहार मे 690 किमी क सड़क बनत। एहि छह लेन क सड़क पर केवल ओ गाडी चलि सकत जे कोनो न कोनो एशियाई देश ले सफर करत। एक्सप्रेस हाइवे क तर्ज पर एहि पर परिचालन होएत। बिहार स जे सडक गुजरत ओकरा एशियन हाइवे नंबर-1 कहल जाएत। इ हाइवे नेपाल स बिहार (भारत ) क सीमा मे रक्सौल भ कए आउत। रक्सौल क बाद इ सडक पिपराकोठी आउत, ओहि ठाम स मुजफ्फरपुर आउत जतए इ एनएच-28 स जुडि जाएत आ बेगूसराय जीरो माइल होइत मोकामा, बख्तियारपुर, रजौली, डोभी होइत बरही (झारखंड) मे चल जाएत। नेपाल स इ चीन चल जाएत। पथ परिवहन आ राजमार्ग मंत्रालय ओहि राज्य सब कए पत्र लिखलक अछि जाहि भ कए इ राजमार्ग गुजरत। एहि योजना लेल संबंधित अफसर स एलायनमेंट पर पूरा ब्योरा मांगल गेल अछि। ज्ञात हुए जे एखन बिहार क लोक नेपाल तक सड़क मार्ग स जाइत छथि। मुदा एहि राजमार्ग बनला स चीन आ भारत बीच सीधा सडक संपर्क भ जाएत। ड्रैगन क देश स लोक भारत बिहार क रास्ते त ऐबे करत संगहि बिहार क महत्व एहि लेल सेहो बेसी भ जाएत जे कईटा दोसर प्रांत क लोक सेहो बिहार भ कए चीन जेताह।


text: जदयूक राष्ट्रीय अध्यक्ष शरद यादव मधेपुरा स सांसद छथि। मध्यप्रदेश मे जन्म लेलाक बावजूद शरद यादव बिहारक एकटा पिछड़ल जिलाक जनताक प्रतिनिधित्व करि रहल छथि। जनता कए विश्वास छल जे ओ क्षेत्रक आवाज देशक सबस पैघ पंचायत मे उठेबाक प्रयास करताह। क्षेत्रवाद स महाराष्ट्र आ असम मे प्रताडि़त भ रहल बिहार बिहार एहि बेरका चुनाव मे जातिवाद आ क्षेत्रवाद स ऊपर उठबाक प्रयास केलक, मुदा मधेपुराक सांसदक व्यवहार देखि निराशा अछि। पूरा समाज तमसाइल अछि। कारण साफ छैक, मधेपुराक आवाज संसद क भीतर आ बाहर उठेबाककोनो प्रयास शरद यादव दिस स नहि भ रहल अछि। क्षेत्र मे आइल बाढि़क मामला शरद चुप छथि, हुनकर बदला मे मुख्यमंत्री नीतीश कुमार बाजि रहल छथि। जनता एहि मसला पर अपन तामस दबा लेलक, किया कि शरद कए वोट देबाक सबस पैघ कारण नीतीश कुमार छलाह। मधेपुराक जनता कए पैघ झटका तखन लागत जखन ममता बनर्जीक रेल बजट संसद मे पेश भेल। एहि रेल बजट मे ओना त बिहार कए किछु नव नहि भेटल, मुदा किछु पुरान योजना कए भरपूर टका देल गेल। गौर करबाक गप इ रहल जे नीतीशक क्षेत्र हरनौत मे कारखाना लेल प्रयाप्त टका आवांटित भेल अछि। एतबे नहि लालूक क्षेत्र छपरा मे रेल कारखाना लेल सेहो खजाना खोलल गेल, मुदा शरद यादवक क्षेत्र मधेपुरा मे प्रस्तावित रेल कारखाना लेल महज किछु लाख टका आवंटित कैल गेल। मधेपुराक जनता कए उम्मीद छल जे शरद यादव किछु बजताह। शरद यादव संसद मे बजलाह, खूब बजलाह। एतबा धरि बजलाह जे ‘जहर खा लेबÓ मुदा मधेपुराक सवाल पर नहि महिला आरक्षणक सवाल पर। हद त तखन भ गेल जखन ममता बनर्जी मधेपुराक कारखाना कए बनेबाक कैबिनेटक फैसला कए रद्द कए देलथि। कहल जा रहल अछि जे आब ओ कारखाना निजी भागीदारी स बनत, जेकर संभावना कम अछि। किया कि पहिने सेहो एहिना बनेबाक योजना छल, मुदा कोनो निजी कंपनी मधेपुरा मे कारखाना लगेबाक इच्छा नहि जतौलक। आखिरकार तत्कालीन रेल मंत्री लालू प्रसाद कहलथि जे रेल मंत्रालय एहि कारखानाक निर्माण करत। लालू एहि फैसला कए कैबिनेट स मंजूरी सेहो दिया देलथि। मुदा मधेपुराकभाग्य आ राष्ट्रीय नेताक व्यवहार एक बेर फेर सामने आइल। मधेपुराक कारखाना खुलबा स पहिने बंद करबाक प्रयास भ रहल अछि आ शरद यादव चुप छथि। सूत्र कहैत अछि जे हुनका लेल इ क्षेत्रीय मामला अछि आ ओ त राष्ट्रीय नेता छथि, ताहि लेल इ मुद्दा लालू प्रसाद सन नेता लेल ठीक अछि। सवाल पैदा होइत अछि जे मधेपुराक आवाज कए उठाउत। मधेपुरा बाजार मे पानक दुकान पर चलि रहल बहस स त साफ लगैत अछि जे एहिठामक जनता शरद यादव कए जार्ज बाबूक जेकां राज्यसभा पठा देबाक इच्छा रखैत अछि। लालू प्रसाद कए मधेपुरा स हरेबा लेल दिन-राति एक करनिहार रामविलास यादव कहैत छथि जे हमरा लोकनि कए एकटा मधेपुराक प्रतिनिधि चाही, न कि राष्ट्रीय नेता। आइ हमसब अनाथ जेका छी। हमर दुख हमर प्रतिनिधि संसद मे नहि बाजि रहल अछि। लालू या नीतीश अगर मधेपुरा लेल बाजि रहल छथि, त एकर मतलब इ नहि भ सकैत अछि जे हमरा अपन प्रतिनिधिक जरूरत नहि अछि। लालू आ नीतीश ममता स टका लेबा मे सफल रहलाह, मुदा शरद कए देखला स लगैत नहि अछि जे हुनकर क्षेत्र स रेल कारखाना उठाउल जा रहल अछि।


text:
पटना । आब बोफोर्स तोप फ्रांस वा दक्षिण अफ्रीका क नहि, बल्कि बिहारक राजगीर मे बनल स्वदेशी गोला कए उगलिकए दुश्मन कए तबाह करत । राजगीर क आयुध कारखाना मे एशिया क पहिल बाय माडूलर चार्ज सिस्टम (बीएमसीएस) स बनल दू हजार गोला क पहिल खेप सेना कए सौंप देल गेल अछि ।
आयुध निमार्ण कारखाना, राजगीर क महाप्रबंधक शरद धोडके बतेलथि जे बारूद क पहिल खेप गुरुवार क सांझ महाराष्ट्र स्थित पुलगांव सेना डीपो क लेल भेजल गेल अछि । ई बारूद पूर्ण रूप स स्वदेशी अछि , जे बोफोर्स तोप मे प्रयोग होएत अछि । महाप्रबंधक बतेलथि जे आयुध निमार्ण नालंदा मे अखैन 2 यूनिट काज कए रहल अछि, जखनकि 6 यूनिट पर काज जारी अछि । धोडके बतेलथि जे वितीय वर्ष 2016-17 मे दू लाख बीएमसीएस क उत्पादन कैल जाएत । आगाँ चलिकए एकर उत्पादन आठ लाख एक साल मे बनेबा क लक्ष्य अछि । ओ बतेलथि जे अखैन धरि गोला फ्रांस आओर दक्षिण अफ्रीका स भारत मे आयात होएत छल, मुदा एतय उत्पादित बीएमसीएस सर्वप्रथम देशक जरूरत कए पूरा करत । ओ एकरा मेक इन इंडिया क तहत पैघ कदम बतेलथि । ओ कहलथि जे आयुध निमार्ण, राजगीर स पहिल बेर बीएमसीएस क उत्पादन भकए इंडियन आर्मी कए सप्लाई भेनाय भारत क लेल टा नहि अपितु एशिया क लेल एकटा पैघ उपलब्धि अछि । ई बिहार क संगे-संग देशवासी क लेल सेहो गौरव क गप अछि । गौरतलब अछि जे आयुध निमार्ण नालंदा क शिलान्यास तत्कालीन रक्षा मंत्री जार्ज फर्नाडीस 14 अप्रैल,1999 कए केने छथि ।


text:
फूलदाय भरि टोल में सबसँ बेसी बज्जैकर रहैथि। उचित-अनुचित केर ओतेक
बोध नहि रहैन, सिर्फ बजनाय बुझथिन्ह। बिना बातक-बात में सब केँ टोकि देथिन, आ भरि टोल घूमल फिरैथि। नवारी में अहि स्वभावक कारण सँ घरवाला सँ कतेक दिन माइर तक खा लैथि, लेकिन ओहि सँ हुनका पर कोनो प्रभाव नहि पड़ैन, फेर दूए दिन बाद वैह हरकत। बुढारी में तँ ततेक चरफर भ गेलैथि जे एके ललकारा में बुढहा केँ दलान धरा देथिन, ओ बेचारा पूरब मुँहे बैसि पूरवा बसात पिबय लगैथि। दरबज्जा पोखरिक महार पर रहैन। अपनहि टोल-गाम में नहि बल्कि कोनो दोसरो गाम-गमैत के लोक अगर कहि दैन, कियो ऊपरो मोन सँ एकहु बेर कहि दैन जे हमरा ओतय आयब फलां काज अछि तँ मोटरी बान्हि, बिना बाल-बच्चा, घरवाला केँ पुछनहिये विदा भ’ जाइथ। भानसो चढा दुइ आंगन बुलि आबैथ, हिनका आंगन कहियो कियो नहि अबथिन्ह कियैक तँ ईहे भरि टोल में सबहक अंगने-अंगने हाजरी बनेने फिरैथि, तँ हिनका आंगन के औतैन। दुरागमन कय क जे एलीह तँ एको साल अपन सासु-ससूर संग नहि रहलीह, तुरन्त चूल्हा अलग कय लेलीह। बेटा रहथिन्ह चारिटा, तीनटा के विवाह भय गेल रहैन्ह। पुतोहु सब पीठ पीछा ढाकी-के-ढाकी शिकायत करथिन्ह, लेकिन सामने में मखानक पात लय केँ सासुक मुँह पोछैत रहैय छलखिन्ह। झूठे के माँ-माँ करैत रहैय छलैन्ह। सबटा फूलदाय में अवगुणें नहि रहैन, जतबहि बूलैय में फूर्ती रहैन ओतबहि भानस-भात आ घरक और काज में सेहो रहैन। तहन गीत-नाद, अरिपन-पूरहर सब में महारथ हासिल रहैन्ह, तकर घमंड सेहो बड छलैन्ह। खूब सब पुतोहु ठैक-फुसिया कय काज करा लय छलैन्ह, आ जहिना आंगन सँ निकलली कि शिकायतक पेटारी खोलि बैसि रहैय छलैन्ह सब। जहन सबसँ छोटकी पुतोहु एलखिन्ह, तँ हुनको सासु केर स्वभाव नहि नीक लगलैन्ह। लेकिन ओ अपन् तीनू दियादिनी सँ स्वभाव में अलग रहैथि। ओ कने उचितवक्ता रहैथि, बच्चे सँ हुनक श्लोगन रहैन नैह बाजब तँ नैह बाजब, बाजब तँ उचित्ते टा बाजब। सासु केर पीठ-पीछा तँ किछु नैह कहथिन्ह, सास के पक्ष सँ दोसरा संग मुँहा-ठुठ्ठी तक कय लैथ।लेकिन फूलदाय केँ अनुचित-उचित मुँहे पर कैह देथिन। बाप-रे-बाप फूलदाय तँ आगिबबूला भ जायथ, छोटकी पूतोहू केर बात सुनिते। कियैक तँ फूलदाय नवारी सँ लँ कय बुढारी तक अपन सासू केँ एके ललकारा में चूप करा दैय छलैथ। आ ई छोटकी पुतोहु हिनका चूप करा देथिन। फूलदाय के तँ होइत रहैत छलैन जे छोटकी केँ मूड़ी पकैड़िकय चूल्हा में घोंसिया दियैक, लेकिन आय-कैल्हक पुतोहु संगे किछु केनाय खतरा सँ खाली नहि। कतेक बेर तँ छोटकी पुतोहु अपन् सासु केँ पुलिस-दरोगा केर धमकी तक दय देलखिन्ह, कियैक तँ फूलदाय अपन बेटा सँ पुतोहु केँ पिटबेबाक चक्कर में रहल करथि। आ बेटा तमतमाकय अपन घरवाली केँ मारय लेल दौड़ि जाइत छलैथ। लेकिन दौड़िते टा छलैथि, घरवाली जब्बर घर-खानदान के रहथिन्ह, चट धमकी द देथिन कोट-कचहरी के। आ कहथिन्ह हमर गलती की से तँ बुझाउ। पाठक सब ताहि द्वारे कैह रहल छी, जतय जरूरत नहि बुझना जाय, तत नहि बाजी। आ बाजब तँ उचित बात बाजी। अनेरो नहि अनुचितो बात में जोतान जोतय लागी। नहि तँ फूलदाय जेकाँ अहुँ सबके स्थिति हैत से सोचि लेब।


text:
दिल्ली, मिथिला मिरर: मिथिला पेंटिंग के क्षेत्र मे उत्कृष्ट काज करबाक लेल बौआ देवी के पद्मश्री पुरस्कार 2017 सं सम्मानित करबाक निर्णय लेल गेल अछि। बौआ देवी मधुबनीक जीतबारपुर गामक निवासी छथि, जिनका अहि पुरस्कार सं पहिने राष्ट्रीय आ राज्य स्तरीय पुरस्कार सं सम्मानित कायल जा चुकल छन्हि।
ज्ञात हो कि बौआ देवी मिथिलाक पांचम महिला छथि जिनका पद्मश्री सम्मान सं सम्मानित कायल जा रहल छन्हि। हिनका सं पहिने मिथिला पेंटिंग के क्षेत्र मे सीता देवी आ महासुंदरी देवी के अहि सम्मान सं सम्मानित कायल गेल अछि। संगहि गायिकी के क्षेत्र म शारदा सिन्हा तथा साहित्य के क्षेत्र मे उषा किरण खान के अहि सम्मान सं सम्मानित कायल जा चुकल अछि।
किछु दिन पहिने बौआ देवी द्वारा बनाओल गेल मिथिला पेंटिंग के प्रधानमंत्री नरेन्द्र मोदी अप्पन विदेश यात्राक क्रम मे हैनोवर’क मेयर के भेंट स्वरुप देने छलाह।


text: सीतामढ़ी। नगर परिषद क पदच्यूत सभापति जयमुनि देवी आ उपसभापति आशा देवी दोबारा अपन पद पर काबिज हेतीह, जखनकि नगर परिषद अध्यक्ष मो जलालुद्दीन आ उपाध्यक्ष संजय कुमार महाजन क कुर्सी जाएत। पटना उच्च न्यायालय एहि मामला क सुनवाई क बाद इ ऐतिहासिक फैसला द कए जिला क राजनीति मे उबाल आनि देलकअछि। पटना हाईकोर्ट क अधिवक्ता शशिभूषण कुमार मंगलम द्वारा जयमूनी देवी कए फैसला क प्रति पठा देल गेल अछि। बता दी जे जयमुनि देवी आ आशा देवी क विरुद्ध अविश्वास प्रस्ताव आनि कए पिछला चारि अगस्त कए पद स हटा देल गेल अछि आ मो जलालुद्दीन सभापति क पद हासिल केने छलाह। जयमुनि अविश्वास प्रस्ताव क खिलाफ उच्च न्यायालय मे एकटा याचिका दायर केने छलीह, जेकर सुनवाई क बाद न्यायालय इ फैसला देलक अछि। न्यायालय अपन टिप्पणी मे जयमुनी देवी पर अविश्वास प्रस्ताव लगेबाक डीएम क स्वीकृति कए बिहार पंचायती राज अधिनियम क तहत गलत करार देलक अछि।


text: पटना । अंतरराष्ट्रीय वित्तीय संस्था क मदद स नव वित्तीय वर्ष मे सड़क सेक्टर मे जाहि सड़क पर काज शुरू होएत, ओहि मे जापान इंटरनेशनल को-आपरेशन एजेंसी (जाइका) क सहायता स 222 किलोमीटर क दूटा सडक सेहो शामिल अछि। दू स्ट्रेच मे बनेएवाला एहि फोर लेन सड़क क निर्माण काज अगिला साल अप्रैल तक शुरू होएत। पथ निर्माण विभाग क अनुसार गया-हिसुआ-राजगीर-नालंदा आओर बिहारशरीफ (एनएच-82) कए फोर लेनिंग जाइका क मदद स कैल जा रहल अछि। 95 किमी लंबा एहि सड़क क लेल बिहार राज्य रोड डेवलपमेंट कारपोरेशन लिमिटेड कए एजेंसी बनाउल गेल अछि। एहि सड़क क निर्माण पर 1640 करोड़ खर्च होएत। एहि लेल जाइका द्वारा 1229 करोड़ क ऋण उपलब्ध कराउल जा रहल अछि। शेष 411 करोड़ क राशि जाहि मे भूमि अधिग्रहण पर हाइवाला खर्च सेहो शामिल अछि, केंद्र सरकार द्वारा उपलब्ध कराउल जेबाक अछि। एहि सड़क क लेल वित्त व्यवस्था कए एहि वर्ष 30 सितंबर कए जाइका क साथ करार पत्र पर हस्ताक्षर हेबाक अछि। प्रस्तावित योजना क अनुसार एहि सड़क क निर्माण कार्य 42 मास मे पूरा करबाक लक्ष्य राखल गेल अछि। जाइका क मदद स पटना- पुनपुन-मसौढ़ी-जहानाबाद-गया-डोभी (एनए-83) क फोरलेनिंग सेहो होएत। एहि लेल नेशनल हाइवे आथिरिटी आफ इंडिया कए कार्यकारी एजेंसी बनाउल गेल अछि। एहि सड़क क लंबाई 127 किमी अछि। एहि सड़क क निर्माण पर 2503 करोड़ खर्च होएत। एहि प्रोजेक्ट मे जाइका 1286 करोड़ ऋण उपलब्ध कराउत। शेष 1216 करोड़ केंद्र सरकार द्वारा उपलब्ध कराउल जाएत। एक अप्रैल 2012 स एहि सड़क क निर्माण कार्य आरंभ हेबाक संभावना अछि। तीन साल क दौरान निर्माण कार्य पूरा करबाक लक्ष्य निर्धारित कैल गेल अछि।


text:
अमेरिका क राष्ट्रपति बराक ओबामा क विशेष प्रतिनिधि रशद हुसैन शनिदिन अपन बिहार दौराक क्रम मे सुपर-30 क विद्यार्थक संग गप करबाक अलावा सम्मान क कार्यालय मे रिक्शा चलेबाक आनंद सेहो लेलथि।
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com